Republika Srpska šalje džeparac haškim optuženicima | Sarajevograd.INFO - Informativno zabavni portal\nHome \_ Slider \_ Republika Srpska šalje džeparac haškim optuženicima\nZa lične troškove Radovana Karadžića, Ratka Mladića, Stojana Župljanina i Miće Stanišića biće uplaćeno 40.000 maraka iz bužeta Republike Srpske.\n“Raspoloživo je ukupno 40.000 maraka i biće isplaćivano mjesečno u jednakim iznosima svima do kraja godine”, kazao je Milorad Kojić, direktor Republičkog centra za istraživanje rata, ratnih zločina i traženje nestalih.\n”Za lične troškove Radovana Karadžića, Ratka Mladića, Stojana Župljanina i Miće Stanišića biće uplaćeno 40.000 maraka iz bužeta Republike Srpske”\nOptuženima za ratne zločine počinjene u BiH koji se nalaze u pritvorskoj jedinici Haškog tribunala, a dolaze iz Republike Srpske pripašće po 10.000 maraka. Kojić je rekao da bi isplata već mogla početi u maju.\nU pritvorskoj jedinici Scheveningen je Karadžić, prvi predsjednik Republike Srpske (RS), koji je prvostepenom presudom osuđen na 40 godina zatvora zbog genocida i zločina u BiH.\nRatku Mladiću, nekadašnjem komandantu Vojske Republike Srpske (VRS), u toku je suđenje za genocid i zločine počinjene u BiH.\nStojan Župljanin, bivši načelnik Centra službi bezbjednosti (CSB) u Banjaluci, prvostepenom presudom je osuđen na ukupno 22 godine zatvora zbog zločina protiv čovječnosti počinjenog u BiH. Mićo Stanišić, bivši ministar unutrašnjih poslova RS-a, također je nepravosnažnom presudom osuđen na 22 godine zatvora zbog zločina u BiH. Pravosnažna presuda Stanišiću i Župljaninu očekuje se u junu.\nPravilnik po kojem će biti isplaćena jednokratna finansijska pomoć četvorici haških optuženika na snagu bi trebalo da stupi iduće sedmice. Pravilnikom je uređen način, kriterijumi i uslovi dodjele pojedinačne finansijske pomoći koja se sastoji od naknada na ime ličnih troškova lica iz RS-a tokom boravka u pritvoru pri Haškom tribunalu.\nKako bi se utvrdio spisak lica iz RS-a koja ispunjavaju uslove za dodjelu pomoći, formirana je komisija.\n“Komisija koja će biti formirana, sa Sekretarijatom Haškog tribunala i oficirom za vezu i drugima će prikupiti potrebne podatke kako bi ispunili uslove Pravilnika”, kazao je Kojić.\nMladićev advokat Miodrag Stojanović je rekao da je novac namijenjen direktno optužnima, za kantinu, telefon, da se obuku, odnosno za njihove osnovne potrebe.\n“Novac je namijenjen isključivo optuženima, ne odbrani. Odbranu plaća Haški tribunal”, kazao je Stojanović, prenosi BIRN.\nnedim | Slider, Vijesti | 13. Aprila 2016. 22:11\nSMRT VREBA ODAVDE: Ono što niste znali, mobilni telefon u kombinaciji sa ovim plombama su smrtna…


Sahranjivanje u Nišu uskoro urednije, radnici obustavljaju štrajk\nBeta 29. januara 2018. 14:35\nRadnici niškog pogrebnog preduzeća „Gorica“ obustaviće sutra štrajk upozorenja koji su počeli pre 40 dana, pošto su dobili obećanje predstavnika grada da će njihov finansijski položaj biti hitno poboljšan, a policija i tužilaštvo ispitati sve zloupotrebe u tom preduzeću.\nMere za pomoć „Gorici“ i njenim zaposlenim usvojene su na sastanku gradonačelnika Niša Darka Bulatovića, resorno nadležnih većnika, predsednice Asocijacije slobodnih i nezavisnih sindikata Ranke Savić i poverenika ASNS JKP „Gorica“ Radeta Rašovića.\nOn je dodao da su predstavnici grada obećali da će „već sutra uposliti nove radnike na ukopu“ što će, dodao je, smanjiti čekanje na sahranjivanje pokojnika koje sada iznosi oko nedelju dana.\n„Dosta dugo postoji zastoj u sahranjivanju isključivo zbog toga jer nemamo više radnika za te poslove. Samo šest radnika radi na ukopu i oni ne mogu više. Izdaju ih i telo i snaga“, rekao je Rašović novinarima.\nPredsednica Asocijacije slobodnih i nezavisnih sindikata Ranka Savić kazala je da sa predstavnicima grada dogovoreno da se sve obaveze prema zaposlenima u „Gorici“ hitno isplate, uključujući i dug od 2,5 miliona dinara za jubilarne nagrade.\n„Dogovoreno je da u naredna dva meseca nadležni državni organi preispitaju saznanja do kojih je došla Radna grupa budžetske inspekcije koja se radom ‘Gorice’ bavila prošle godine“, kazala je Savić.\nOna je dodala da je Radna grupa još septembra prošle godine završila izveštaj, ali do današnjeg dana nije bilo reagovanja po tom dokumentu.\nGradski većnik Igor Vojinović je rekao da je interes grada da ima pogrebno preduzeće i da se sahranjivanje nesmetano odvija i dodao da je grad od 2016. godine u dokapitalizaciju „Gorice“ uložio 334 miliona dinara.\n„Na žalost, polovina tih para otišla je na troškove izvršenja i sudske troškove po tužbama radnika koji su iz ‘Gorice’ prešli u druga preduzeća“, rekao je Vojinović.\nPrema njegovim rečima „Gorica“ duguje javno-komunalnim preduzećima 120 miliona dinara i još oko 30 miliona dobavljačima.\n„Decembarske zarade zaposlenima u ukupnom iznosu od devet miliona dinara uskoro će biti isplaćene tako da to se to ne može smatrati dugom preduzeća“, izjavio je Vojinović.\nOn je kazao da izveštaj Radne grupe koja je ispitivala poslovanje „Gorice“ nije mogao da bude obelodanjen zato što se radi o podacima koje policija i tužilaštvo tek treba da ispitaju.\nPorodice poginulih pilota posetili ministar odbrane i…\nMinistarstvo odbrane: Navodi portala omalovažavanje napora…\n„MiG-21 nije star i sigurno nije poleteo…


Demonstranti sinoć u zgradi RTS, a danas ispred predsedništva | VAmedia - info portal\n17/03/2019 17/03/2019 2 коментара на Demonstranti sinoć u zgradi RTS, a danas ispred predsedništva\nSinoć, oko 19.30 časova deo demontaranata, učesnika protesta „1 od 5 miliona“ ušao je u zgradu RTS-a zahtevajući da se organizatorima protesta omogući gostovanje u drugom dnevniku RTS ili vanrednoj informativnoj emisiji. U zgradi RTS-a potom su se našli lideri opozicionih stranaka koji čine Savez za Srbiju . Policija i pripadnici žandarmerije demonstarnte su izveli iz zgrade RTS-a nakon 22 sata. Boško Obradović pozvao gradjane da danas u 12 sati budu ispred zgrade predsedništva.\nscreenshot TV N1\nGrupa demonstranata, učesnika protesta „1 od 5 miliona“ sinoć je oko 19.30 ušla u zgradu RTS-a, medijskog javnog servisa Srbije , zahtevajući da se posle tri meseca koliko traju protestne šetnje organizatori protesta pojave u informativnoj emisiji Dnevnik 2 RTS-a. U zgradi su u trenutku dolaska policije, kako prenose beogradski mediji, pored demonatsranata bili i lideri opozicionih stranaka Saveza za Srbiju. „Neverovatno je da posle tri meseca, a svake subote ljudi šetaju, u sto gradova ljudi šetaju, gradjani ove zemlje, na RTS-u nema ni reči o tome. Ova televizija je vlasništvo svih gradjaana , svi gradjani plaćaju pretplatu zato hoćemo istinu , da ljudi u Srbiji znaju šta se ovde dešava“, rekao je izmedju ostalog lider Dveri Boško Obradović.\nBoško Obradović screenshot TVN1\nIako su lideri opozicije tražili da se susretnu sa Draganom Bujoševićem generalnim direktorom RTS-a, to se nije dogodilo, a sa njima je u holu zgrade razgovarao jedino Zoran Stanojević jedan od urednika javnog servisa.\nIstovremeno na TV Pink prenošena je konferencija za novinare ministra Nebojše Stefanovića koji je pozvao građane da se raziđu, a lidere SzS i demonstrante koji su ušli u RTS optužio da su maltretirali zaposlene, uništavali imovinu, sprovodili nasilje, čak, kako je ustvrdio, i tukli novinare.\nIpak novinari TVN1 koji su se nalazili u I ispred zgrade RTS-a u svojim izveštajima navodili suda nije bilo fizičkog sukoba izmedju demonstranata I novinara ove kuće. “Sve što je rekao ministar Stefanović bila je laž”, rekao je u izjavi za N1 lider Dveri Boško Obradović.\nOvakve izjave ministra demonstrante su samo ohrabrile da u zgradi I ostanu. Ipak pripadnici žandarmerije prisutne u zgradi izveli su nakon 22h. nakon čega su isti ostali ispred zgrade.\nU vanrednoj informativnoj emisiji RTS-a pojavio se I generalni direktor Dragan Bujošević koji nije odgovorio zašto RTS ne poziva opozicione lidere I organizatore protesta u svoje informativne emisije već je rekao da su protesti sada izgubili smisao nakon upada u zgradu.\nOpozicioni prvaci nisu bili zadovoljni izjavom Bujoševića, a nakon informacije da će danas u podne predsednik države Alekdandar Vučić održati konferenciju za novinare , opozicini lideri su se dogovorili da pozovu gradjane da se danas u podne nadju ispred zgrade predsedništva.\nDok se na RTS-u za vreme upada emitovao film, televizija N1 prenosila ceo dogadjaj, na provladinim televizijama vodjena je snažna kampanja uperena protiv demonataranata I stranačkih lidera. Istovremeno, vest o upadu u zgradu RTS-a prenele su sve svetske televizije I agencije .\nStrane agencije u svojim izveštajima navele su da se radi o prvom incident nakon tri meseca mirnog protesta. Navodi se da demonstranti traže Vučićevu ostavku, slobodne izbore, slobodne medije i više demokratije.\n2 comments on “Demonstranti sinoć u zgradi RTS, a danas ispred predsedništva”\nLjubica 17/03/2019 at 12:36\nSramno ponasanje bolesnika Djilasa i Obradović\nZoran 18/03/2019 at 08:15\nZbog protesta botovi rade prekovremeno.\nEvo kako ih prepoznati: ne poznaju dovoljno gramatiku, rečenice su im retardirane, ton njihovog pisanija je kao iz bureta, uvek su u stavu pasivne agresije, imaju mentalne snage tek za po jednu kratku rečenicu (npr. “sramno ponašanj bolesnika”, ili “ju vidite kaki su “).


Nova kreditna linija za kupovinu poljoprivrednog zemljišta | Autonomija\nPoljoprivrednici će od naredne nedelje moći da konkurišu za zajam od 5.000 do 100.000 evra namenjen kupovini oranica\nGarancijski fond Vojvodine pokrenuo je novu kreditnu liniju za kupovinu poljoprivrednog zemljišta za zemljoradnike koji imaju u vlasništvu manje od 50 hektara oranica.\nKako je saopšteno na današnjem predstavljanju programa u Vladi Vojvodine, poljoprivrednici će od naredne nedelje moći da konkurišu za zajam od 5.000 do 100.000 evra namenjen kupovini oranica.\nKonkursi se realizuju u saradnji sa Komercijalnom, AIK bankom, Bankom Inteza i Kredi agrikol bankom, s kojima je Grancijski fond danas potpisao ugovore.\nPravo učešća na konkursu imaju nosioci porodičnih poljoprivrednih gazdinstava koji imaju prebivalište u Vojvodini, manje od 70 godina života na dan otplate poslednje rate i manje od 50 hektara zemljišta u svom vlasništvu.\nIzdavanjem garancije Granacijskog fonda, banke kreditori odobravaju im kredit sa nižom kamatom od tržišne, odnosno po fiksnoj stopi od 7,95 odsto ili varijabilnom od 6,75 odsto.\n„Uslovi za dobijanje kredita nisu unificirani, kreiraće ih same banke, a prvi korak koji bi trebalo da načine zainteresovani poljoprivrednici je da se obrate filijalama banaka kreditora“, rekao je direktor Garancijskog fonda Vojvodine Goran Vasić i dodao da garantni potencijal po ovoj konkursnoj liniji iznosi 200 miliona dinara.\nOn je rekao da je cilj Vlade Vojvodine da podstakne manja poljoprivredna domaćinstva na kupovinu novih oranica kako bi povećali obim proizvodnje, intezivirali proizvodnju i podigli nivo konkurentnosti.\nPrema ovogodišnjem popisu poljoprivrede prosečno poljoprivredno gazdinstvo u Srbiji ima manje od pet hektara zemljišta, a u Vojvodini oko osam hektra.


NIKOLIĆ: U KOSTURNICI NISU KOSTI ANTIFAŠISTA, VEĆ SRPSKIH CIVILA | SRNA\nSREBRENICA, 17. JUNA /SRNA/ - Miloš Nikolić, čijeg su djeda Jovu ubile ustaše drugog dana Trojica 1943. godine u Srebrenici zajedno sa još 250 srpskih civila, rekao je Srni da su komunističke vlasti prikrivale istinu o ovom zločinu, iako je svima bilo poznato da su snage NDH monstruozno pobile srpske civile na njihovim ognjištima.\n"U Srebrenici su ustaše 14. juna 1943. godine, prema njihovim dokumentima, ubile više od 155 srpskih civila. Zajedno sa njima ubijena je i porodica jednog Jevreja stomatologa i porodica muslimana - predsjednika suda u ovom mjestu, koji je bio oženjen Srpkinjom", ispričao je Nikolić, čiji je djed Jovo ubijen u kući sa snahom Vasilijom i petočlanom jevrejskom porodicom.\n"Ubijali su sve Srbe koje su zatekli u kućama. Stradale su kompletne višečlane porodice Stevanović, Krstić i druge. Ubijeno je pet članova porodice pekara Ostoje Stevanovića, kao i 15 civila iz srebreničkog sela Brežani koji su se tog dana zatekli u Srebrenici. Među ubijenim nije bio nijedan vojnik, a civili su ubijani monstruozno na različite načine", priča Nikolić.\n"Tijela ubijenih su naknadno sakupljena, bačena i djelimično zatrpana u jamu na lokaciji u blizini današnje policijske stanice, odakle je prilikom izgradnje kolektora dio posmrtnih ostataka 1971. godine prenesen u kosturnicu, a dio iz drugih jama nikada nije prenesen i dostojno sahranjen", rekao je Nikolić.\n"Da je riječ o falsifikovanju istorijske stvarnosti pokazuje još sačuvani reljef na komunističkom spomeniku na kojem su prikazani Nijemci koji ubijaju partizane, što je neistina, jer ovdje uopšte nije bilo Nijemaca, nego su komšije-ustaše pobile srpske civile samo zato što su bili Srbi", kaže Nikolić.


Home > Gradske vesti > HOR SERBIKA OBRADOVAO DONACIJOM DISPANZER ZA ŽENE\n24 Oktobra, 2020 24 Oktobra, 2020 admin314Leave a Comment on HOR SERBIKA OBRADOVAO DONACIJOM DISPANZER ZA ŽENE\nPovodom Međunarodnog dan borbe protiv raka dojke, Ansambl srpske horske umetnosti, donirao je 30 pari papuča za pacijentkinje Dispanzera za žene, Sremska Mitrovica.\nVodeći se činjenicom da su većinski deo našeg hora pripadnice lepšeg pola, želeli smo da objedinimo lepo (pevanje) i korisno (opšti cilj) kroz ljubav prema pevanju te i ukažemo na važna društvena i socijalna pitanja koja se tiču svih nas. Zajedno sa dr Evicom Lazić, načelnicom Dispanzera za žene, a na inicijativu mame našeg dirigenta i uz podršku članova našeg hora, pokrenuli smo akciju kojom obeležavamo 24. oktobar – Međunarodni dan borbe protiv raka dojke, navode iz hora Serbika.\nCilj ove akcije je podstaći žene da se redovno i obavezno javljaju na preventivne ginekološke preglede. To je najbolji način da se bolest dijagnostikuje na vreme i poveća stepen izlečenja.\nUz zahvalnost na donaciji, koju su u ime članova hora Serbika predali dirigent hora, mr Vladimir Opačić i Nataša Tanasić, članica hora i službenik za javne nabavke u Opštoj bolnici Sremska Mitrovica, dr Evica Lazić, načelnica Dispanzera za žene i Marijana Popović, glavna sestra Službe za zdravstvenu zaštitu žena naglasile su da je prema podacima Svetske zdravstvene organizacije rak dojke najsmrtonosnija vrsta kancera kod žena u Evropi i svetu te da Dispanzer za žene, svojim delovanjem u okviru Nacionalnog programa ranog otkrivanja karcinoma dojke i grlića materice, posvećeno i organizovano radi na prevenciji ove bolesti što putem pismenih poziva pacijentkinjama na ciljane preventivne preglede a što putem redovnih ginekoloških kontrola i monitoringa. Ističu da se svim pacijentkinjama starosti od 50 do 69 godina obavezno, na svake dve godine, rade preventivni pregledi i mamografija a ujedno i apeluju na mlađe pacijentkinje da obavezno redovnim samopregledom i redovnim odlaskom kod izabranog ginekologa ispitaju neophodnost rane prevencije naročito ako spadaju u rizičnu grupu. Najčešće pominjani faktori rizika za nastanak ove bolesti su – nasledne predispozicije, rana prva menstruacija, kasna menopauza, nerađanje dece ili rađanje dece u kasnijoj životnoj dobi, nedojenje dece, hormonska terapija, nepravilna ishrana, nedovoljna fizička aktivnost, gojaznost, konzumiranje alkohola, duvana itd.\nPoklonom u prepoznatljivoj boji, boji ružičaste trake – simbola meseca borbe protiv ove bolesti skrećemo pažnju svim pacijentkinjama Dispanzera za žene Sremska Mitrovica da, podstaknute simbolikom i značajem roza boje, urade i preventivni pregled dojki (i grlića materice) ali i da podstaknu i druge žene da učine isto.\nPregled dojki i grlića materice u Dispanzeru za žene Sremska Mitrovica mogu da obave i žene koje nemaju zdravstvenu knjižicu/zdravstveno osiguranje! Pregledi su potpuno besplatni i ne podrazumevaju dodatnu, birokratsku proceduru.


Elitno srednje obrazovanje u Švajcarskoj i Velikoj Britaniji\nIntegralEdu predstavlja - TOP EDUCATION\n10. decembar, Hotel Moskva, u 18:00 časova, Beograd\nČast nam je i zadovoljstvo da Vas pozovemo da prisustvujete predstavljanju dva prestižna internata, Abbey College Malvern iz Velike Britanije i Instituta Montana Zugerberg iz Švajcarske. Prezentacija će se održati u utorak, 10. decembra 2019, u 18 časova u hotelu Moskva u Beogradu.\n18.00 - "Abbey College Malvern UK " – u ime internata govoriće Sophie Corness\n18.35 – "Najbolji švajcarski i internacionalni akademski programi u Institutu Montana" – u ime internata govoriće Andrea Baev\n19.20 - Pitanja i odgovori; Sastanci i privatne konsultacije zainteresovanih sa stručnim savetnicima za obrazovanje I predstavnicima College Malvern i Institut Montana Zugerberg\n20.00 – Koktel\nO Abbey College školi\nO gospođi Sophie Corness:\nSophie se bavi internacionalnim i lokalnim upisom učenika, marketingom, brendiranjem i prijemom za Abbey College u Malvernu. Sophie je dugogodišnji saradnik Instituta za marketing i poseduje AMCIS kvalifikaciju za menadžment prijema. Radila je u oblastima poput marketinga za obrazovanje, kriznim komunikacijama, odnosima sa javnošću i novinarstva.\nO Institut Montana Zugerberg školi\nU školi se izdvajaju sledeći nivoi\nO gospođi Andrei Baev:\n"Moje ime je Andrea Baev i radim kao koordinatorka za prijem učenika u Institutu Montana Zugerberg u Švajcarskoj. Već 8 godina sam u Kancelariji za međunarodni prijem, ‘švajcarski dan’ i internat. Rođena u Berlinu, ali sam živela i radila u Bugarskoj skoro 10 godina, dok poslednjih 18 godina živim u Švajcarskoj. Imam dugogodišnje internacionalno iskustvo i tečno govorim srpski, bugarski, ruski, engleski, francuski i italijanski. Moje dete je takođe bivša učenica Montane. Pohađala je međunarodni program u ovoj školi, gde je stekla IB diplomu, zahvaljujući kojoj je upisala i završila master studije menadžmenta na jednom od najboljih evropskih univerziteta.\nPonosna sam jer sam u mogućnosti da predstavljam i promovišem Institut Montanu i njegovu obrazovnu izvrsnost porodicama širom sveta, jer sam i sama prošla kroz ceo proces. Presrećna sam što mogu da ponudim raznovrsne akademske mogućnosti učenicima koji imaju različite potrebe, sposobnosti i znanja. Na primer, mogu da pohađaju IB, program švajcarske mature ili neki od naših jedinstvenih letnjih programa."


Grabovac: Novine na trećem Jahorina ekonomskom forumu - Akta.ba\nGrabovac: Novine na trećem Jahorina ekonomskom forumu\n30.04.2018. 11:46 / Izvor: SRNA\nNa dvodnevnom Jahorina ekonomskom forumu, koji će početi u četvrtak, 3. maja, biće zastupljene teme sive ekonomije, carinske barijere i problemi zajednički većini zemalja regiona, prvenstveno nezaposlenost, rekao je Srni Saša Grabovac, izvršni direktor Udruženja ekonomista Republike Srpske "Swot" koje je organizator skupa.\nGrabovac je naveo da je novina ovogodišnjeg foruma veći broj sesija o ekonomskim temama, a posebno o mogućnostima bolje regionalne povezanosti kada je riječ o infrastrukturi, energetskim projektima, te saradnji privrednika u nastupima na trećim tržištima.\n"Na forumu će biti razmatrani i zajednički problemi za većinu zemalja regiona, prije svega pitanje nezaposlenosti, posebno mladih, ali i kompleksnije teme kao što je javni dug", rekao je Grabovac, koji je i predsjednik Organizacionog odbora foruma.\nOn je dodao da će na forumu biti zastupljene i neke nove forme kao što je planirani "intervju uživo" sa šefom Misije Međunarodnog monetarnog fonda /MMF/ Nadimom Ilahijem u plenarnom dijelu.\n"Ovaj forum će se odvijati pod pokroviteljstvom predsjednika Republike Srpske Milorada Dodika. Novina je i saradnja sa Savezom ekonomista Srpske, koji je i oficijelni partner foruma, što je doprinijelo kvalitetu u selekciji tema i predavača", istakao je Grabovac.\nIz "Swota" je ranije najavljeno da bi na forumu trebalo da učestvuju predsjednik Republike Srpske Milorad dodik, hrvatski član Predsjedništva BiH Dragan Čović, predsjednik Vlade Srbije Ana Brnabić, veći broj ministara, svjetskih finansijskih institucija, diplomatskog kora, javnih i privatnih kompanija.\nForum će biti otvoren u četvrtak, 3. maja, u hotelu "Termag" u 10.00 časova.


TotalCar.rs » Popusti od 800 do 4.000 evra\nbeograd, Citroën, Dacia, Fiat, Honda, Hyundai, Sajam automobila, Subaru, Suzuki, TOP, Toyota\n0 komentara 21867 pregleda\nNa predstojećem Sajmu automobila u Beogradu, koji počinje 25. marta, većina auto-kuća će ponuditi popuste za kupovinu automobila, koji će iznositi od 800 do 4.000 evra. Posetioce očekuju i ponude banaka i lizing kompanija kako da najpovoljnije pazare novog ljubimca na četiri točka.\nPunto – „Fijat Srbija” nudi popuste na čak osam putničkih vozila. Najveći popust je za „fijat punto classic 1.2” (60 KS), od čak 1.300 evra, pa će taj model na sajmu koštati 8.399 evra, a u programu „staro za novo” cena je niža za dodatnih 600 evra.\nProgram „staro za novo” važi za sve modele „punta”, a najniži popust iznosi 200 evra. Ovi modeli su atraktivni jer za njih država, u saradnji s banakama, daje subvencionisane kredite s kamatom od 4,5 odsto. Inače, svim građanima koji žele povoljno da dođu do novog „punta” po subvencionisanim uslovima, „Hipo grupa” je, u saradnji sa AMS osiguranjem, ponudila još niže kamatne stope za finansiranje: od nula odsto za lizing i četiri odsto za kredit.\nTojota – Gigantska japanska kompanija će na ovogodišnjem sajmu ponuditi gotovo sve modele po sajamskim cenama. Tako, recimo, „ajgo 1.0 VVT-i“ (69 KS) s klima-uređajem košta 7.990 evra, dok je popularni „jaris“ dve hiljade evra skuplji – 9.990 evra. Za salon je pripremljen i novi paket opreme „4 you“, s kojim „jaris 1.33“ (100 KS) košta 11.590 evra. Ušteda u odnosu na redovnu cenu je 2.210 evra.\n„Subaru” ove godine na Sajmu automobila takođe nastupa s brojnim popustima. Akcija će trajati do 15. aprila, a najveći popust određen je za „forestera” i „imprecu 2.5 Sti”, koji se sada mogu nabaviti po cenama za 4.000 evra nižim od salonskih. Uz ove modele, na popustu je i „impreca 1.5R” s benzinskim motorom (3.000 evra), kao i benzinski „forester” (2.000 evra).\nSuzuki – Na „Suzukijevom“ štandu većina automobila će imati specijalne sajamske cene, u proseku niže za oko 1.000 evra.\nHjundai šalje na sajam u Beogradu, odmah posle ženevske premijere, novitet – model „i40”. Svi kupci koji se za vreme sajma odluče za kupovinu dobijaju garanciju na sedam godina ili 100.000 pređenih kilometara. Pomoć na putu 24/7 i besplatni kontrolni pregledi su u toku ovogodišnjeg sajma takođe produženi na sedam godina. Takođe, sajamski popust važi i za sve modele A, B i C segmenta, pa je tako cena „hjundaija i10” sa opremom „siti star” sa 8.790 evra snižena na 7.990 evra – kažu u toj kompaniji.\n„Honda“ će najznačajniji popust odobravati za „akord”, „sivik” i „CR-V”. „Akord”, s paketom opreme „elegans”, koštaće 21.900 evra. „Honda sivik” s petoro vrata uz sajamski popust biće u ponudi od 13.900 evra. Za vreme sajma, sva originalna „Hondina” dodatna oprema biće na popustu od 15 odsto.\nNovi „Citroen C4” prodavaće se po nižoj za sedam odsto i koštaće od 13.490 evra, s bogatim paketom opreme koji uključuje i klima-uređaj.\n„Dačija” nastupa sa akcijom u kojoj se obezbeđuje produžena garancija na pet godina, a koja vredi od 400 do 500 evra, u zavisnosti od modela, čije se dijapazon cena kreće od 7.777 evra.\nKada je reč o kupovini automobila na kredit, budućim kupcima su na rapolaganju pozajmice u dinarima i evrima. Kamatne stope se na evre na godišnjem nivou kreću od 10 do 18 odsto, dok su dinarski krediti nešto skuplji i kamate se kreću od 14 odsto naviše.\nŠpijunske fotke: Lexus GS F prototip\nPeugeot i Citroen prepuštaju upravljanje General Motorsu


GODIŠNJI IZVJEŠTAJ O PRAĆENJU SUDSKIH POSTUPAKA U CRNOJ GORI - Centar za monitoring i istraživanje (CeMI)\nGODIŠNJI IZVJEŠTAJ O PRAĆENJU SUDSKIH POSTUPAKA U CRNOJ GORI\nCentar za monitoring i istraživanje (CeMI) u saradnji sa Centrom za demokratiju i ljudska prava (CEDEM) i Mrežom za afirmaciju evropskih integracionih procesa (MAEIP), uz podršku Evropske unije i Ministarstva javne uprave realizuju projekat pod nazivom “Reforma pravosuđa: Unapređenje kapaciteta organizacija civilnog društva da doprinesu integritetu pravosuđa” (u daljem tekstu: Projekat).\nProjekat će biti usmjeren ka davanju doprinosa većem stepenu vladavine prava u Crnoj Gori koji će se ogledati kroz procjenu i povećanje nivoa profesionalnosti, odgovornosti, efikasnosti i integriteta pravosuđa kroz uspostavljanje tješnje saradnje i efikasnijih mehanizama između organizacija civilnog društva i pravosudnih institucija. Cilj ovog projekta ogleda se i u unaprjeđenju kapaciteta lokalnih organizacija i većoj uključenosti civilnog društva u reformama pravosudnog sistema Crne Gore, kao i pregovorima u vezi sa Poglavljem 23 (pravosuđe i osnovna ljudska prava).\nJedna od najznačajnijih projektnih aktivnosti usmjerena je ka praćenju sudskih postupaka u sudovima u Crnoj Gori. Aktivnosti praćenja suđenja sprovode se po OEBS-ovoj metodologiji praćenja sudskih postupaka, koju su CeMI i Misija OEBS-a u Crnoj Gori razvili u okviru programa praćenja suđenja koji je realizovan u periodu 2007-2014.godine. Tokom izvještajnog perioda koji se načelno poklapa sa prvom godinom realizacije projekta, posmatrači CeMI-ja i CEDEM-a su pratili 150 krivičnih predmeta i 263 glavna pretresa u pet osnovnih sudova (Osnovni sud u Podgorici, Osnovni sud u Nikšiću, Osnovni sud u Danilovgradu, Osnovni sud u Baru, Osnovni sud u Cetinju) i Višem sudu u Podgorici. Praćenje sudskih postupaka sprovodi se u skladu sa principima definisanim u okviru Memoranduma o saradnji zaključenog između Vrhovnog suda Crne Gore, CeMI-ja i CEDEM-a, na samom početku realizacije projekta.\nU izvještaju koji je pred vama, predstavljeni su preliminarni rezultati u okviru perioda prve godine praćenja sudskih postupaka (februar 2018 – decembar 2018. godine). Glavni cilj Izvještaja je bio da se na osnovu neposrednih zapažanja posmatrača sa praćenih suđenja procijeni stanje sudske prakse u Crnoj Gori koje se tiče primjene kako domaćeg zakonodavstva tako i međunarodnih standarda prava na pravično suđenje. Takođe, zaključci i preliminarne preporuke koje predstavljaju sastavni dio izvještaja na osnovu identifikovanih nedostataka sugerišu relevantnim institucijama sprovođenje odgovarajućih mjera u cilju postizanja pravičnog i efikasnog pravosudnog sistema u Crnoj Gori.\nIzvještaj se sastoji od uvodnog dijela u kojem je predstavljena metodologija praćenja suđenja i date opšte smjernice o svrsi i dometima programa praćenja suđenja. Centralni dio izvještaja predstavlja dio koji obuhvata rezultate praćenja sudskih postupaka sa preliminarnim zaključcima i preporukama kako unaprijediti praksu poštovanja standarda fer i pravičnog suđenja od strane svih učesnika u sudskim postupcima u Crnoj Gori. U ovom dijelu treba napomenti da se u odnosu na izvještavanje o praćenim krivičnim postupcima, kao ograničenje može prepoznati to što faza istrage i pretkrivični postupak nijesu bili predmet posmatranja osim u situacijama kada su pojedina pitanja vezana sa ovim fazama postupka bila pomenuta tokom glavnog pretresa. Takođe, treba navesti da se posmatrači CeMI-ja i CEDEM-a nijesu fokusirali na meritum posmatranih predmeta, nego samo na sprovođenje postupka u skladu sa međunarodnim standardima pravičnog suđenja i relevantnim nacionalnim zakonodavstvom. U cilju zaštite prava privatnosti i poštovanja nezavisnosti suda, u Izvještaju nijesu navedena imena sudija i stranaka u postupku. Ovo posebno moramo naglasiti jer se u Izvještaju nalaze i informacije o predmetima u kojima postupak nije pravosnažno okončan.\nKao što je ranije navedeno, preliminarna zapažanja sa sudskih postupaka u ovom Izvještaju predstavljaju rezultate rada u okviru prve faze projektnih aktivnosti, a Finalni izvještaj biće pripremljen i publikovan početkom 2020. godine i sadržaće analizu praćenih suđenja za 2018. i 2019. godinu.\nKonačno, u uvodnom dijelu izvjetaja se moramo zahvaliti svim predstavnicima sudstva, tužilaštva, advokatima i ostalim koleginicama i kolegama koji su posmatračima CeMI-ja i CEDEM-a omogućili da shodno planiranoj dinamici i metodologiji sprovedu prvu fazu projektnih aktivnosti praćenja sudskih postupaka. Očekujemo da će se kvalitetna saradnja sa svim učesnicima sudskih postupaka nastaviti i u narednoj fazi realizacije projekta.\nCategory: Godišnji izvještaji Tags: “Reforma pravosuđa: Unaprjeđenje kapaciteta organizacija civilnog društva u doprinosu očuvanju integriteta pravosuđa”, Reforma pravosuđa: Unapređenje kapaciteta organizacija civilnog društva da doprinesu integritetu pravosuđa\nFIRST ANNUAL REPORT ON MONITORING COURT PROCEEDINGS IN MONTENEGRO Javni izvršitelji u Crnoj Gori – Rezultati i izazovi u radu javnih izvršitelja i izvršenju sudskih odluka – godišnji izvještaj


- Tri zemlje, tri potpuno različite priče, a ipak jedna velika zajednička ideja: Island, Estonija i Srbija postaju sve sličnije zahvaljujući digitalizaciji. Estonija već godinama slovi za digitalnu zemlju za uzor, Island je na tom putu, a Srbija želi da postane takva - navodi From.\nOn je izdvojio rečenicu Ane Brnabić da Srbija nije bila među pobednicima treće industrijske revolucije i da zato treba da se bori da bude među pobednicima četvrte, navodeći da je srpska premijerka tek počela s digitalizacijom zemlje.\nOsvrnuo se na njenu biografiju, u kojoj stoji da je iz privrede otišla u politiku, što će joj, prema njegovoj oceni, pomoći u naporima da modernizuje zemlju, koja je decenijama živela od čelika, rudarstva i čeličnih giganata.\nU infrastrukturu 100 miliona evra\n- To je veliki skok za zemlju, u čijem glavnom gradu se u samom centru još uvek nalaze ruine posle bombardovanja 1999. godine - konstatovao je From.\nCitira i navode premijerke da će u narednom periodu Srbija čak 100 miliona evra investirati u infrastrukturu i start-ap preduzeća.\nDigitalizacija je, piše dalje From, za Brnabićevu način da se zemlja više približi Evropskoj uniji, i kao primer naveo izdavanje elektronskih građevinskih dozvola, čime će se stati na put korupciji.\n- Postupak izdavanja građevinskih dozvola uvek je bio postupak koji najviše podleže korupciji. Elektronsko sprovođenje postupka, u kome ponuđači moraju elektronskim putem da predaju svoju ponudu, tome će stati na put - prenosi From reči premijerke.\nVoditi računa da sistem bude bezbedan\nPišući o Islandu i Estoniji, From navodi da je Estonija kompletno digitalizovana i da je stigla do cilja, do kojeg mnogi žele da dođu. Tako Estonci danas 99 odsto svih građanskih poslova s javnim službama mogu da završe iz svoje dnevne sobe.\nNavodi i reči estonskog premijera da ta zemlja ima i probleme sa sajber napadima, ali da građani imaju poverenje u sistem.\nU tekstu se navodi da je lakše sprovesti digitalizaciju u zemlji sa onoliko stanovnika koliko ih živi u jednom osrednjem nemačkom gradu, ali i da na Islandu 95 odsto stanovništva ima širokopojasnu mrežu, dok broj start-ap preduzeća raste.\nNavodi se i da treba voditi računa o tome da sistem bude bezbedan, o čemu brine i islandska premijerka Katrin Jakopsdotir.\n- Moramo da vodimo računa o internet bezbednosti, kako bismo mogli da se odbranimo. Svako, ko ima mogućnosti, može da umrtvi bolnice u zemlji, a to je rizično. Što više digitalizacije imate, to više morate da ulažete u bezbednost - navodi njene reči From.\nTransparentna javna uprava\nUkazuje u tekstu i da nisu svi građani otvoreni prema davanju svojih podataka elektronskim putem, te da se u samoj Nemačkoj na to gleda s velikom rezervom od strane zaštitnika podataka.\nZato je, saglasni su premijeri, potrebna transparentna javna uprava, elektronska sigurnost, kako bi građani bili sigurni da su im podaci zaštićeni, a bezbednost na internet zaštićena, kao i ona u saobraćaju.\n- Tri zemlje, tri puta i jedna veoma zanimljiva teza islandske premijerka da su se nekada lična dokumenta i podaci čuvali u kancelarijama državne uprave i lekarskim ordinacijama, ali da to nije bilo bezbednije - zaključio je From.\nPRANJE NOVCA Preko banaka u Estoniji pronevereno oko 900 milijardi evra?\nEvropske integracije dale okvir za održivi razvoj Srbije


19. Sep 2020 546\nPripadnici 250. raketne brigade za protivvazduhoplovna dejstva izveli su na "Pasuljanskim livadama" gađanje iz artiljerijsko-raketnih sistema "pasars" i "pancir S1". To je dio pripreme za veliku vježbu koju će Vojska Srbije, kako je najavljeno, izvesti u oktobru.\nMinistar odbrane Aleksandar Vulin i zamjenik načelnika Generalštaba general-major Petar Cvetković prisustvovali su gađanju ciljeva iz artiljerijsko-raketnih sistema "pasars" i "pancir S1".\nVulin je istakao da se Vojska Srbije svakodnevno priprema, vježba i obučava i koristi nova sredstva koja ima, kao što su jedan od najsavremenijih sistema protivvazduhoplovne odbrane - "pancir", ali isto tako i sistem domaće proizvodnje - "pasars".\n"Mi se pripremamo i vežbamo, i to je posao vojske, ali ovo što ste danas videli je za nas od posebnog značaja, jer je ovo prvi put da 'pancir' gađa po ciljevima na zemlji, a nulta serija 'pasarsa' po ciljevima u vazduhu. Takođe, ovo je deo naše pripreme za veliku vežbu koju ćemo izvesti u oktobru i gde ćemo prikazati sve sposobnosti koje je Vojska Srbije uspela do sada da postigne", naglasio je Vulin.\nProtivavionski samohodni artiljerijsko-raketni sistem "pasars" namijenjen je za zaštitu kopnenih jedinica Vojske Srbije, prvenstveno oklopno-mehanizovanih i artiljerijsko-raketnih jedinica tokom izvođenja borbenih dejstava, kao i odbranu važnih objekata i instalacija od dejstva iz vazdušnog prostora.\nTaj sistem efikasan je u borbi protiv bespilotnih letjelica, borbenih helikoptera, krstarećih raketa, niskoletećih aviona, kao i za dejstva po ciljevima na zemlji i vodi.\nZa razvoj složenog borbenog sistema "pasars"zadužen je Vojnotehnički institut, a proces modernizacije sistema, koji treba da bude okosnica odbrane jedinica Kopnene vojske, značajno doprinosi povećanju operativnih sposobnosti vojske.\nArtiljerijsko-raketni sistem za protivvazduhoplovna dejstva "pancir S1" namijenjen je za protivvazduhoplovnu odbranu značajnih objekata od izviđanja i dejstva iz vazdušnog prostora, kao i zaštitu PVO jedinica i sredstava ratne tehnike.\nNabavkom tog artiljerijsko-raketnog sistema srednjeg dometa i modernizacijom raketnih sistema u upotrebi, značajno su povećane operativne sposobnosti protivvazduhoplovne odbrane, saopštilo je Ministarstvo odbrane, prenosi Sputnjik.\nTagovi: naoružanje artiljerija Srbija


EPIDEMIJA U NAJAVI: Ovo mesto na aerodromu je prljavije i od WC-a! - Informer\n13:44 Putovanja 0\nb92.net informer.rs | 07. 09. 2018.\nEPIDEMIJA U NAJAVI: Ovo mesto na aerodromu je prljavije i od WC-a!\nSledeći put kada budete prolazili aerodromsku kontrolu, posle operite ruke. Sudeći prema rezultatima nedavno sprovedenog istraživanja finskih i britanskih naučnica, polovina plastičnih posuda u koje odlažete stvari može izazvati ozbiljne respiratorne infekcije\nPrema rezultatima nedavno sprovedenog istraživanja četiri od osam posuda su sadržale rinovirus ili adenovirus, a poznato je da oba izazivaju prehlade.\nRezultati samo dokazuju da su aerodromi i dalje pogodni za izbijanje epidemija, a u SAD još više budući da se u te kutije odlažu odlažu i hrana, i piće.\nNaučnici predlažu aerodromima širom sveta da nekoliko puta dnevno dezinfikuju posude za odlaganje stvari, što trenutno nažalost nije slučaj.\naerodrom epidemija odlaganje stvari kontrola Infekcija\nALARMANTNO! Kombinovani grip kosi Srbiju, obolelo oko 100.000 ljudi!\nGRIP NAS UBIJA! U Srbiji 15 osoba preminulo od posledica koje se povezuju sa gripom!


Đilas: Udaranje zastavom o staklo nije kucanje, pogrešili smo | Insajder\nPredsednik Stranke slobode i pravde (SSP) Dragan Đilas izjavio je da je ideja organizatora subotnjeg protesta Jedan od pet miliona u Beogradu bila “kucanje na vrata” Skupštine Srbije, a ne “bilo kakav upad”. On je ipak ocenio da udaranje zastavom o staklo nije kucanje, te da je to bila greška.\nĐilas je u pisanoj izjavi odbacio tvrdnje premijerke Ane Brnabić i predsednice Skupštine Maje Gojković da su demonstranti hteli na silu da uđu u zgradu.\nOn je, međutim, ocenio da je greška bila udaranje državnom zastavom u staklo prozora skupštinske zgrade.\n“Kažimo jasno i glasno da se udaranje državnom zastavom o staklo ne može nazvati kucanjem na bilo koja vrata. I da smo pogrešili”, poručio je Đilas.\nLider Pokreta Dveri Boško Obradović je ranije takođe izjavio da je cilj učesnika u protestu Jedan od pet miliona nije bilo nasilje, već “vraćanje otete države i institucija narodu”, te da su zato u subotu uveče demonstranti “kucali na vrata” Doma Narodne skupštine Srbije u Beogradu.\nKako je preneo N1, građani su sinoć stigli do zgrade Skupštine Srbije, gde su na poziv organizatora krenuli simbolično da “provere da li institucije rade”. Grupu koju je krenula ka vratima, a koju je predvodio lider Dveri Boško Obradović, zaustavilo je obezbeđenje u civilu i u tim trenucima došlo je do guranja i manjih fizičkih nastraja.\nUdruženje Jedan od pet miliona saopštilo je nakon protesta da je “narodni poslanik Boško Obradović jedan od mnogih koji su se odazvali i pošli za studentkinjom Teom Vukadin, a nikako nije organizator ili kolovođa, kako ga režimski mediji etiketiraju”.\nPokušaj učesnika protesta Jedan od pet miliona da uđu u parlament osudila je predsednica Skupštine Maja Gojković.\nPremijerka Srbije Ana Brnabić napisala je na svom Tviter nalogu da je pokušaj upada u Skupštinu “konačni pokazatelj” kakvu Srbiju opozicija nudi građanima.


Dačić: Svi državljani Srbije koji su u karantinu zbog korona virusa dobro se osećaju - Društvo - Dnevni list Danas\nPočetna » Društvo » Dačić: Svi državljani Srbije koji su u karantinu zbog korona virusa dobro se osećaju\nDačić: Svi državljani Srbije koji su u karantinu zbog korona virusa dobro se osećaju\nMinistar spoljnih poslova Srbije Ivica Dačić izjavio je danas da se dobro osećaju svi državljani Srbije koji su zbog novog korona virusa u karantinu u Japanu i Francuskoj.\n0Piše: Beta 14. februara 2020. 14.10\nOd 14 srpskih državljana na brodu „Dajmond prinses“ (Diamond princess) u Japanu, četvoro je u preventivnoj izolaciji, niko od njih nema temperaturu i trenutno se dobro osećaju, rekao je Dačić.\nOn je kazao da je na tom brodu, koji je 5. februara stavljen u dvonedeljni karantin kod grada Jokohame, 218 osoba imalo pozitivan test na korona virus, koji se iz centralnog dela Kine proširio po svetu, prenelo je Ministarstvo spoljnih poslova.\nOd tog broja je 110 Japanaca, a ostali su iz 18 različitih zemalja. Osam pacijenata sa broda je teže bolesno, naveo je Dačić i dodao da je Ambasada Srbije u Tokiju u redovnom kontaktu sa srpskim državljanima na brodu.\nOd 3.711 osoba, koliko ih je bilo na brodu kada je stavljen u karantin, u bolnice je do 13. februara premešteno 265 osoba. Od ostalih 3.446 osoba, oni koji su stariji od 80 godina i koji budu negativno testirani na virus, imaće mogućnost da izaberu da li će ostati na brodu do kraja karantina, ili će biti premešteni u adekvatni smeštaj, rekao je šef srpske diplomatije.\nPovodom slučaja četvorice srpskih državljana koji su u karantinu u Francuskoj, Dačić je naveo da je Ministarstvo spoljnih poslova Srbije u saradnji sa francuskim vlastima organizovalo njihov povratak u Beograd posle isteka dvonedeljnog karantina.\nOn je rekao da će oni biti vraćeni u Srbiju u nedelju iz karantina u Eks-An-Provansu u Francuskoj, gde su 2. februara prebačeni iz Vuhana u Kini, u kojem se zaraza pojavila.\nMinistarstvo spoljnih poslova je sve vreme u kontaktu sa državljanima Srbije tokom njihovog boravka u karantinu, oni su testirani, nisu imali nikakve simptome virusne infekcije i osećaju se dobro, dodao je Dačić.\nFrancuska, Ivica Dačić, Japan, Karantin, Korona virus\nU Francuskoj više od 10.000 mrtvih od korona virusa


Ispred britanskog Parlamenta 2.500 prsluka za spašavanje\nKao znak protesta, a s ciljem da ukažu na probleme s kojima se migranti susrijeću, ispred britanskog Parlamenta u Londonu građani su postavili 2.500 prsluka za spašavanje.\nTu svojevrsnu vrstu protesta organizovale su međunarodne humanitarne organizacije i organizacije za ljudska prava.\nProtesni skup odobrio je gradonačelnik Londona Sadiq Khan.\nPredstavnici organizacija među kojima se nalaze Komesarijat Ujedinjenih nacija za izbjeglice (UNHCR), Međunarodno vijeće za spašavanje (IRC), bivšeg potpredsjendika laburista i ministra vanjskih poslova Velike Britanije Davida Milibanda, te Ljekari bez granica (MSF), te mnogi drugi, ukazali su na to da su 625 prsluka za spašavanje od postavljenih 2.500 koristila djeca.\nOni su istakli kako se od januara 2015. do prošlog mjeseca na putu ka Evropi utopilo ili je nestalo 6.940 osoba.\n“Uradili smo ovo kako bi ukazali na veličinu migrantske krize u Evropi”, rekao je Johan Eldebo, politički savjetnik organizacije ''World Vision''. Eldebo je kazao kako žele da se u Njujorku, gdje će danas biti otvoren Samit za migrante i izbjeglice, govori o migrantskoj krizi.\nOn smatra kako je neophodno ukloniti razloge zbog kojih su ljudi prisiljeni da napuste svoje domove, te ukazao na važnost pružanja podrške migrantima s aspekta obrazovanja i zdravstvenog osiguranja u zemljama u koje dođu.\nPrema podacima UNHCR-a za osam mjeseci ove godine u Evropu je preko mora pokušalo da dođe 281.740 osoba.\nNakon što je na snagu stupio sporazum između Evropske unije i Turske zabilježen je pad broja migranata koji su stigli na prostore Grčke.\nU januaru je u Evropu pokušalo da ode oko 67.000 migranata, dok je u avgustu taj broj bio smanjen na 3.437.


Majka Aleksandre Prijović već godinama uživa u ljubavi sa ovim PEVAČEM! (FOTO) - Radio Balkanfox\nMajka Aleksandre Prijović već godinama uživa u ljubavi sa ovim PEVAČEM! (FOTO)\nsubota 04. septembar 2021. 18:30h\nMajka Aleksandre Prijović, Borka Mihajlović, često je predmet interesovanja javnosti, što zbog svog izgleda, što zbog neverovatnog muzičkog talenta, koji je ćerka od nje nasledila.\nAleksandra Prijović sa majkom • Instagram\nBorka, koja se od Aleksandrinog oca razvela, još dok je ona bila devojčica, danas sa lica ne skida osmeh, a povod je kolega sa kojim je u srećnoj emotivnoj vezi.\nBorka, koja je inače po profesiji pevačica, ćerku je izvela na pravi put, a sada je odlučila da se posveti sebi i svom emotivnom životu. Dečko Borke Mihajlović je njen kolega Fahrudin Buljubašić, a ova romansa traje već nekoliko godina.\nSudeći po fotografijama na društvenim mrežama Borka i Fahrudin srećno su zaljubljeni, a Aleksandra Prijović, ne samo da podržava majku da bude emotivno ispunjena, već izuzetno ceni njen izbor i vrlo često vreme provodi u Fahrudinovom društvu.\nMile Kitić zgrožen Đanijevim postupkom\n25 септембра, 2021, 7:47 am


Srbija da pomogne Makedoniji – ako sme – LDP Vračar\nSvako neka brine svoju brigu. Makedonija Srbiji nije nikad nijednu brigu napravila, uvek je u prošlosti, ali i danas, Srbiji želela sreću i uspeh. Rado će pomoći oko Kosova ako može i ako joj dozvolimo. Neka i Srbija danas pomogne – ako sme. Neka tendenciozno ne komentariše rezultate referenduma.\nEvropska Makedonija nije i neće biti gubitnik, posebno ne zbog rezultata referenduma na kojem je kukavički, bojkotom, zaboden „nož u leđa“ njenoj budućnosti, tako što je VMRO-DPMNE više vodio računa o interesima Moskve nego o potrebama Makedonaca.\nMakedonija koja želi u Evropsku uniju (EU) i NATO pobednik je u borbi koja još traje, iako je u nedelju bila velika prilika za konačnu pobedu i kraj politike koja deli i uništava sve bivše jugoslovenske republike.\nSiguran sam da niko u Makedoniji neće neki budući referendum u Srbiji komentarisati tako što će se obratiti javnosti sa predlogom da zamisli Srbiju koja referendum o Kosovu organizuje po kriterijumima referenduma o EU i NATO u Makedoniji. Posebno ne zato što je poslednji put na referendumu sa takvim pravilima Srbija glasala dva dana kako bi dobila većinu od 50% građana sa pravom glasa i promenila Ustav.\nDrago mi je što danas niko u Makedoniji rezultate referenduma, za čiju su legitimnost i legalitet bile odgovorne proevropske stranke, ne komentariše onako kako su komentarisani rezultati referenduma u Srbiji 2006. godine.\nNa pamet mi ne pada da poredim referendumskih 36% za EU i NATO sa bilo čijih 50% na izborima na kojima pola društva ne glasa, zato što je Srbiji, kao i svima drugima, potreban dogovor i mir u regionu.


Dubai nedelja dizajna poziva volontere – East Post\nBliži se Nedelja dizajna u Dubaiju (Dubai Design Week), te se tim povodom pruža prilika mladim ljubiteljima dizajna da volontiraju tokom ovog jednonedeljnog događaja i steknu korisno iskustvo u ovoj oblasti. Ovaj festival dizajna održava se svake godine, a za cilj ima da kroz razne programe, radionice, izložbe, razgovore, kurseve i zanimljive aktivnosti, pruži podršku kreativnoj zajednici Ujedinjenih Arapskih Emirata ali i ostalih zemalja. Volonterski program poziva sve zainteresovane entuzijaste da se uključe u sve aspekte događaja i iz prve ruke iskuse sve programe koje ovaj uzbudljivi sajam pruža. Od volontera, kao ambasadora ovog velikog događaja očekuje se interakcija sa gostima i publikom, održavanje stolova za dobrodošlicu, kao i da pružaju informacije posetiocima i obavljaju druge specijalizovane zadatke u različitim programima i oblastima. Zainteresovani treba da pošalju svoju radnu biografiju i prateće pismo na info@dubaidesignweek.ae.\nDubai Design Week: zvanična internet stranica\nInače, ove godine kreativna nedelja trajaće od 8. do 13. novembra, a centar festivala kao i uvek smešten je u Dubai Dizajn Distriktu (Dubai Design District). Na ovoj lokaciji, ali i na drugim destinacijama širom grada zainteresovani će moći da uživaju u više od 200 kreativnih aktivnosti.\nKako tvrde organizatori ove manifestacije, posetioci će biti u prilici da zavire u budućnost kroz multimedijalnu izložbu koja će ih provesti kroz narednih 20 godina u Dubaiju pokazujući ideje i rešenja koja će poboljšati i učiniti život lakšim. Takođe, oni koji budu posetili Nedelju dizajna, moći će i da se upoznaju sa najnovijim međunarodnim trendovima u dizajnu, i upoznaju se sa više od 130 vodećih brendova i dizajnera koji će izlagati i pokazati svetu svoje radove na najvećem regionalnom sajmu ovog tipa. Organizovano je i preko 80 praktičnih radionica i kratkih kurseva koji će zainteresovanima pružiti priliku da budu kreativni, a ujedno će imati priliku da upoznaju zanatlije, kreativce i mala preduzeća iz regiona koji nude veliki izbor originalnih i visoko kvalitetnih proizvoda. Za vreme vikenda, za decu je organizovano mnoštvo kreativnih aktivnosti, od grnčarije do sadnje cveća, spremljenih specijalno za njih.\nNedelja dizajna održava se u Dubaiju pod upravom Art Dubai grupe, a pod pokroviteljstvom šeike Latife bin Muhamed bin Rašid Al Maktum (Sheikha Latifa bin Mohammed bin Rashid Al Maktoum), predsednice Uprave za kulturu i umetnost u Dubaiju (Dubai Culture & Art Authoriti), i u strateškom je partnerstvu sa Dubai Dizajn Distriktom. Manifestaciju takođe podržavaju i sama Uprava na čijem je čelu šeika Latifa, kao i kompanija A.R.M.\nTagged as: Dubai, Dubai Design District, Dubai Design Week, Kultura, Nedelja dizajna u Dubaiju, UAE, Ujedinjeni Arapski Emirati, život u dubaiju, život u emiratima


STUDIJA USAID-A POKAZUJE UŠTEDU ADMINISTRATIVNIH TROŠKOVA OD 15 ODSTO ZAHVALJUJUĆI REFORMAMA\nBeograd (26. januar) – U 2014, regulatorne obaveze koštale su privredu u Srbiji 3,46 odsto bruto domaćeg proizvoda (BDP-a), pokazali su nalazi studije koju je USAID sproveo primenom metoda standardnih troškova (tzv. Standard Cost Model, SCM). Reč je o smanjenju u odnosu na 4,2 odsto godine 2010. i 3,6 odsto u 2012. Administrativni troškovi opali su u ukupnom iznosu sa 1,25 milijardi evra 2010. na 1,14 milijardi u 2014. godini.\nBranko Radulović, ekspert USAID-ovog Projekta za bolje uslove poslovanja koji je predvodio izradu ove studije, izjavio je da su osnovni uzrok ovog smanjenja reforme kojima je značajno smanjeno administrativno opterećenje. U Srbiji je u poslednjih nekoliko godina sprovedeno više reformi kojima su u velikoj meri smanjeni ukupni administrativni troškovi: uvedena je mogućnost podnošenja poreskih prijava elektronskim putem, a smanjen je i obim administrativnih obaveza vezanih za računovodstvo i reviziju. Ove tri reformske inicijative najviše su doprinele smanjenju ukupnog administrativnog opterećenja u 2014. godini.\nU poređenju sa 2010, u Srbiji je zabeležen pad ukupnih administrativnih troškova od 15 odsto. Vlada Srbije kao zacrtani cilj ima smanjenje ovih troškova za 25 odsto. Međutim, troškovi ispunjavanja administrativnih obaveza predstavljaju 3,46 odsto BDP-a, što je i dalje visok nivo u poređenju sa državama članicama Evropske unije (2,8 odsto BDP-a u Austriji, tri odsto u Češkoj, 2,2 odsto u Danskoj i 1,7 odsto BDP-a u Nemačkoj).\n„Očekujemo dodatno smanjenje ovih troškova kada se u potpunosti budu sprovele pojedine reforme koje su u toku“, kazala je Dragana Stanojević, zamenica direktora USAID-ovog Projekta za bolje uslove poslovanja. „Sprovođenje nekoliko procedura, poput onih vezanih za radne knjižice, podnošenje poreskih prijava Poreskoj upravi elektronskim putem i uvođenje elektronskih zdravstvenih knjižica, koje će zameniti postojeće, omogućiće u narednom periodu privrednicima u Srbiji da ostvare značajne dodatne uštede. U ovoj studiji navode se jednostavne metode za smanjenje troškova regulative kojima će se povećati i konkurentnost Srbije na svetskom tržištu“, rekla je Stanojević\nMetod SCM je standardni analitički alat koji se koristi u zemljama članicama Evropske unije. Ovo je treća po redu studija koju je uz primenu ovog metoda sproveo USAID-ov Projekat za bolje uslove poslovanja. U ovim studijama se posebno naglašavaju rezultati reformskih napora i ukazuje na dalje reforme kojima će se ostvariti najveće smanjenje troškova ispunjenja regulatornih obaveza.


RTS :: Razmena znanja u oblasti zelenih tehnologija između Srbije i Italije\nDruštvo Razmena znanja u oblasti zelenih tehnologija između Srbije i Italije\nRazmena znanja u oblasti zelenih tehnologija između Srbije i Italije\nRim / utorak, 26. feb 2019, 19:30 -> 20:03\nItalija i Srbija imaju slične probleme u zaštiti životne sredine i zajedno mogu više u borbi za čistiji vazduh, smanjenje otpada i posledica klimatskih promena. U tome je posebno važna razmena novih zelenih tehnologija, rečeno je prilikom posete ministra Gorana Trivana italijanskom ministarstvu ekologije.\nPrilikom posete Nacionalnoj agenciji za nove tehnologije, energiju i održivi ekonomski razvoj dogovorena je razmena stručnjaka i obuka u primeni novih tehnologija u reciklaži električnog i elektronskog otpada, laboratorijskoj proizvodnji hrane, korišćenju sunčeve energije i smanjenju aero-zagađenja.\nMinistar zaštite životne sredine Goran Trivan napominje da je veliki prostor za saradnju između Srbije i Italije upravo u oblasti tehnološke saradnje i razmene naučnih znanja i iskustava.\n"Osim nedostatka novca koji je kod nas prisutan, imamo izvanredne univerzitete i institute i to je prilika da zaista uhvatimo korak sa svetom u pogledu najviših, najvažnijih i najmodernijih naučnih dostignuća", smatra Trivan.\nItalija već pomaže Srbiji preko projekata monitoringa industrijskog zagađenja vazduha i zemljišta u više gradova u Srbiji i u borbi protiv klimatskih promena. Potpisan je Memorandum o saradnji u oblasti klimatskih promena.\n"Ovaj memorandum omogućiće i neposrednu saradnju naših instituta na polju informacija i obrazovanja, ali i prenošenje iskustava kako rade posebno obučene jedinice vojne policije –karabinjera za borbu protiv ekološkog kriminala", naglasio je Serđo Kosta, italijanski ministar zaštite životne sredine.\nProblem zagađenja vazduha, koji je posebno izražen na severu zemlje, Italijani pokušavaju da reše, pored naplate zagađenja i energetski efikasnom gradnjom i zelenim oazama u gradovima. Tako su u Milanu nikle stambene kule – "vertikalne šume".\nU Milanu će do 2030. godine biti zasađeno još tri miliona stabala, a kako je izračunato drveće će godišnje moći da upije pet miliona tona ugljen-dioksida. Kako se očekuje, taj primer će slediti i drugi gradovi.\nBatalite vise tu Crnu Goru Живот за слободу Елита O nebo Kosmet je srce Srbije!


Nastavak izvoza junećeg mesa u Tursku od velikog značaja za domaće proizvođače | B1 TV\nMinistar vanjske trgovine i ekonomskih odnosa BiH Staša Košarac primio je jučer u Sarajevu ministra poljoprivrede, šumarstva i vodoprivrede Republike Srpske Borisa Pašalića i predstavnike mesnih industrija ”ZP-Komerc” i ”Šišović”, sa kojima je razgovarao o nastavku izvoza junećeg mesa u Tursku.\n“Napori koje smo u koordinisanim aktivnostima sa resornim entitetskim ministarstvima uložili u prethodnom periodu rezultirali su time da nam je turska strana odobrila kvotu za izvoz od 3.000 tona i to ravnopravno, po 1.500 tona za Republiku Srpsku i Federaciju BiH”, naglasio je Košarac.\n“Odlučni smo da definišemo politike koje će omogućiti neometan nastavak izvoza junećeg mesa u ovu zemlju, posebno imajući u vidu potencijalne viškove u primarnoj proizvodnji. Postoje određeni problemi u vezi sa otkupnom cijenom mesa. Zbog toga ću u dogovoru sa nadležnim entitetskim ministrima zatražiti da u narednih 10-ak dana održimo sastanak sa turskom stranom, da bismo u partnerstvu definisali cijenu i krajem aprila nastavili neometan izvoz junećeg mesa”, dodao je Košarac.\nPredstavnici mesnih industrija ”ZP-Komerc” Ljubiša Rosić i ”Šišović” Damir Pavković izrazili su zadovoljstvo sastankom, te konstatovali da očekuju da će problem u vezi sa otkupnom cijenom mesa biti riješen na predstojećem sastanku sa turskom stranom, saopćeno je iz Ministarstva vanjske trgovine i ekonomskih odnosa BiH.\nPrethodni članakOtvoreno pismo STBIH: Zašto radnice i radnici u trgovini nisu prioritet za vakcinaciju\nNaredni članakSastanak predstavnika Vlade FBiH i poslodavaca: Zaštita životnog standarda građana na prvom mjestu


Avion „Er Srbije“ za London sleteo u Frankfurt, vraća se u Beograd - Sputnjik Srbija\nAvion „Er Srbije“ za London sleteo u Frankfurt, vraća se u Beograd\n16:28 09.02.2020 (osveženo 17:54 09.02.2020) Preuzmite kraći link\nZbog oluje Kjara u Londonu danas je otkazano sletanje aviona više kompanija, među kojima i aviona „Er Srbije“, izjavio je Tanjugu portparol kompanije Nikola Vukomanović.\nAvioni su preusmereni na alternativne aerodrome, a avion „Er Srbije“ je sleteo u Frankfurt i uskoro se očekuje njegovo poletanje ka aerodromu „Nikola Tesla“ u Beogradu.\nU saopštenju kompanije se napominje da je svim putnicima obezbeđen hotelski smeštaj, a da su putnici sa današnjeg leta JU 381 prebačeni na sutrašnji let.\nPutnici su obavešteni o kašnjenju i obezbeđen im je smeštaj, navodi se u saopštenju.\nIz „Er Srbije“ ukazuju da je ovo uobičajena procedura kada dođe do pogoršanja vremenskih uslova i uvek se primenjuje.\n„Er Srbija“ je istakla da čini sve kako bi prevezla putnike na željenu destinaciju i da nadležne službe preduzimaju sve mere kako bi se po stabilizaciji vremenskih uslova u Velikoj Britaniji svi putnici što pre prevezli.\nEr Srbija, London


rukomet - Stranica 7 od 7 - Dnevni list Danas\nPočetna » rukomet » Page 7\nRukometašice devete na Evropskom prvenstvu\nOsvajanjem devetog mesta, ženska reprezentacija Srbije ostvarila je najveći uspeh na velikim takmičenjima posle Evropskog i Svetskog prvenstva, održanih u našoj zemlji 2012. i 2013. godine.\nPiše: Danas Online 15. 12. 2016.\nŽenska rukometna reprezentacija Srbija poražena je večeras na Evropskom prvenstvu u Švedskoj od selekcije Nemačke sa 19:26 (10:14), na startu druge faze.\nPiše: FoNet 10. 12. 2016.\nPiše: O. N. 10. 12. 2016.\nRukomet: Veliki bod protiv Švedske\nU trećem kolu A grupe šampionata Evrope, ženska rukometna reprezentacija Srbije igrala je večeras u Stokholmu protiv Švedske nerešeno 30:30 (18:15), pa je u drugu fazu takmičenja prenela tri boda.\nPiše: Danas Online / Fonet 8. 12. 2016.\nŽenska rukometna reprezentacija Srbije pobedile su u Stokholmu reprezentaciju Španije sa 25:23 drugog kola A grupe na Evropskom prvenstvu.\nŠansa iz prikrajka\nSedamnaest godina čekanim trijumfom u startnom kolu prvenstva Evrope, ne računajući EP pred domaćom publikom, najbolje rukometašice Srbije su u nedeljnom duelu sa Slovenijom gotovo izvesno štiklirale glavni cilj.\nPiše: O. N. 6. 12. 2016.\nPrva pobeda rukometašica na Evropskom prvenstvu\nŽenska rukometna reprezentacija Srbije uspešno je startovala na šampionatu\nEvrope u Švedskoj, pošto je danas u Stokholmu u prvom kolu A grupe savladala seklekciju Slovenije sa 36:34 (17:16).\nPiše: FoNet 4. 12. 2016.\nPrvi meč – najvažniji\nSelektorka ženske reprezentacije Srbije, Dragica Đurić, izabrala je 16 rukometašica koje će nastupati na Evropskom prvenstvu u Švedskoj.\nPiše: M. R. 3. 12. 2016.\nVladislav Krsmanović novi predsednik Skupštine RSS\nRukometni savez Srbije dobio je novog predsednika Skupštine. Na predlog Rukometnog saveza Kolubarskog okruga za prvog čoveka najvišeg tela RSS delegati su izabrali Vladislava Krsmanovića.\nPiše: Danas Online 29. 11. 2016.\nBelorusi slavili u Nišu\nReprezentacija Srbije poražena je od Belorusije 27:36 (13:20) u drugom kolu kvalifikacija za Evropsko prvenstvo u Hrvatskoj. Izabranici selektora Jurija Ševcova pružili su sjajnu partiju i sasvim zasluženo savladali srpski tim pred 4.000 gledalaca u punom niškom „Čairu“.\nOrlovi otputovali za Gdanjsk: Idemo da se nadigravamo\nSeniorska reprezentacija Srbije otputovala je u Poljsku, gde će u četvrtak od 20 časova u ERGO Areni u Gdanjsku igrati meč prvog kola kvalifikacija za EP 2018 sa selekcijom domaćina.\nRukometaši u Super B ligi\nU Novom Pazaru će se opet igrati i gledati rukomet kakav je nekad bio. Neočekivano, zbog finansijskih problema, bez licence za takmičenja ostao je bivši dvostruki osvajač Kupa Jugoslavije i nekadašnji pobednik Kupa Srbije – Železničar iz Niša.\nPiše: Prvoslav Lešević 23. 9. 2016.\nApel kompanija zbog spora #SAD i #Kina stigao u Belu kuću #DonaldTramp https://t.co/2o2hWC072b\nKako bi mogli blagovremeno da podnesu zahteve za izdavanje nove putne isprave. #Pasoš #MUP https://t.co/ZXwk7SZyo1


POČEO NADZOR NAD KOMARCIMA: Nije otkriven nijedan zaraženin! • HAPPYTV.RS\nPOČEO NADZOR NAD KOMARCIMA: Nije otkriven nijedan zaraženin!\nNa teritoriji Beograda nisu registrovani zaraženi komarci groznicom Zapadnog Nila koji virus mogu da prenesu na čoveka. Zavod za biocide još u aprilu počeo je nadzor nad komarcima u Beogradu, a na teritoriji cele Srbije počinju ovog meseca.\nBranislav Pešić iz Zavoda za biocide pojašnjava da ta ustanova radi nadzor, ali i suzbijanje komaraca. Komarci se love posebnim klopkama, a zatim se detektuje da li su zaraženi virusom Zapadnog Nila.\n- Za sada nismo detektovali prisustvo virusa Zapadnog Nila - kaže Pešić i dodaje da je monitoring nad komarcima u Beogradu krenuo čim su se pojavili u aprilu, a da u ostalim gradovima i opštinama u Srbiji kreće ovog meseca.\n- Nadzor u Beogradu radimo od aprila meseca kada su se pojavili prvi komarci i pratimo situaciju. Što se tiče ostatka Srbije monitoring krećemo ovog meseca - naglasio je on.\nPojašnjava da se klopke za komarce postavljaju na teritoriji celog Beograda i da se koristi zamrznuti ugljen dioksid koji imitira disanje čoveka i na taj način privlači komarce.\n- Klopke se postavljaju u popodnevnim časovima i sakupljaju narednog jutra. Na taj način su obuhvaćene večernja i jutarnja aktivnost komaraca. Nakon sakupljanja komaraca radi se odvajanje uzoraka za PSR analizu na prisustvo Zapadnog Nila - pojašnjava Pešić.\nRezultati se, kako je rekao, dobijaju istog dana te ukoliko se otkriju zaraženi komarci na nekoj lokaciji istog dana šalju se ekipe koje rade zaprašivanje i suzbijanje komaraca.\nIskustva su pokazala da se prvi zaraženi komarci prethodnih godina pojavljuju krajem juna, a da je tokom avgusta i početkom septembra najviše zaraženih komaraca, ali i ljudi.\nPrema podacima Instituta za javno zdravlje Srbije "Dr MiIan Jovanović Batut" prošle godine (2017) na teritoriji Srbije registrovano je 49 slučajeva obolevanja od groznice Zapadnog Nila, sa dva smrtna slačaja. Virus groznice Zapadnog Nila prvi put u Srbiji registrovan je 2012. godine, dok je 2013. godine bilo najviše zaraženih i umrlih ljudi, ali je narednih godina broj obolelih i umrlih bio sve manji.\nPrema podacima Batuta od 2012. do 2016. godine na teritoriji Srbije je registrovano 524 slučaja groznice Zapadnog Nila, a umrlo je 58 osoba.


PKS: Rešeno pitanje opstanka 14 fabrika stiropora\nTanjug 12. marta 2019. 14:43\nBEOGRAD – Domaći proizvođači stiropora, zahvaljujući uspešnoj inicijativi Privredne komore Srbije (PKS), mogu da računaju na veću proizvodnju tog termoizolacionog materijala i proširenje kapaciteta, čime je rešeno pitanje opstanka 14 domaćih fabrika stiropora.\nNa inicijativu Grupacije proizvođača hidro i termoizolacionih materijala PKS, izmenjen je Pravilnik o tehničkim zahtevima bezbednosti od požara spoljnih zidova zgrada, iz 2017. godine.\nDomaća regulativa usklađena je sa regulativom Evropske unije i praksom zemalja u okruženju, što proizvođačima otvara vrata za veći plasman stiropora u toplotno izolacionim sistemima na fasadama objekata, navodi se u saopštenju PKS.\nDragan Stevanović, sekretar Udruženja za hemijsku, gumarsku i industriju nemetala Privredne komore Srbije kaže da je na ovaj način, posle godinu i po aktivnih napora da se izmene podzakonska akta, rešeno veliko pitanje opstanka 14 fabrika stiropora u Srbiji.\nDosadašnji Pravilnik u velikoj meri ograničavao je korišćenje stiropora i gotovo u potpunosti eliminisao njegovu primenu na fasadama.\nČlanovi Grupacije navode da je, pored proširenja primene stiropora, jedan od prioriteta u novom Pravilniku bila protivpožarna zaštita. Prikupljeni su primeri dobre prakse zemalja okruženja i Evropske unije i razmotreni u saradnji sa Sektorom za vanredne situacije Ministarstva unutrašnjih poslova.\nDomaći Pravilnik, sa aspekta protivpožarne zaštite u građevinarstvu, stroži je u odnosu na praksu u Evropskoj uniji i jasno određuje upotrebu stiropora kao izolacionog materijala.\nMilan Tasić, predsednik Grupacije proizvođača termo i hidro izolacionih materijala PKS, vlasnik i direktor „Fime“, ističe da su u protekloj godini proizvođači stiropora imali pad od 30 odsto plasmana na tržištu ovog građevinskog materijala, zbog prethodnog Pravilnika koji je usvojen bez konsultacija sa Grupacijom.\nTo je dovelo i do otežanog snabdevanja termoizolacionim materijalima na tržištu Srbije.\nZa puni efekat novog Pravilnika potrebne su dve do tri godine da bi se materijal vratio u projekte i narudžbine počele ponovo da rastu, smatra Tasić.\nVladimir Ćujić, potpredsednik Grupacije i direktor marketinga „Austroterma Srbija“ kaže da je najveći benefit za proizvođače koju je doneo izmenjeni Pravilnik što se stiropor kao komponenta kompozitno fasadnog termoizolacionog sistema može se primenjivati i na višim objektima nego do sada i što su opisi kategorija zgrada izmenjeni tako da će i po tom osnovu stiropor imati širu primenu.\n„PKS nam je bila ogromna podrška u ovome, zadovoljni smo autoritetom koji ima u zastupanju interesa privrednika u okviru naše Grupacije“, istakao je Ćujić.


paja-93 - BMW Club Serbia\npaja-93 added a post in a topic Pozdrav iz Beograda 15 Aug 2017\nHvala, pa trebalo bi da je to isto, bas me zanima kako je kod tebe.\npaja-93 added a post in a topic Pozdrav iz Beograda 13 Aug 2017\nNisu lose za neku zimsku varijantu, zamisljam ga sa nekim old school 17icama sa ogromnim falcom\nA crevo jeste od nekog vakuma, samo mislim da negde treba da bude, ja sam ga zacepio posto nisam uspeo da nadjem gde je islo.\npaja-93 added a post in a topic Pozdrav iz Beograda 11 Aug 2017\nDa li neko zna cemu sluzi ovo crevo sa srafom?\npaja-93 added a post in a topic Pozdrav iz Beograda 10 Aug 2017\nLegle su alu felnice, ali 15ice.. bice mi za zimske gume, a mozda ih i prodam.. uzeo sam ih u zamenu za stari mobilni.\nNaciljao sam OZ CERES 17ic, ali nemam trenutno 350€ da izdvojim..\nkapiram prvo ova vrata sto je deda udario da sredim, da limarijski bude bombona, pa posle malo po malo..\nInace kilometraza je sigurno prava posto je moj deda vlasnik od 95-96, zivi u Francuskoj i vozio ga je samo\nkad dodje za Beograd.. poslednje 2 godine ga nije pomerio iz garaze, hteo da ga proda za 200€ da plati dug u garazi..\nKad sam mu objasnio da nije normalan, da dosta vise vredi i da ima od mene odmah 200€, dobio sam ga na poklon\nevo i par slika sa novim felnama, male su, nije to to, ali svakako bolje nego ratkapne.. ispolirao sam falceve da im dam malo smeka\npaja-93 added a topic in Automobili članova 11 Jul 2017\nPozdrav drugari, od pre 3500km sam ponosni vlasnik bmw-a e34 M50B20TU.\nPlaniram svasta na njemu da odradim, ali za sad idem polako, pare su problem\nOdradio sam mu kompletan servis, motul engine clean, motul 6100 10w40, ngk svecice, filter vazuha, goriva i ulja, cilindar kvacila sa menjaca...\nCeka me poliranje, zadna leva vrata su cuknuta to takodje treba da se sredi, auto je dugo dugo stajao ne vozen, presao je 128 000km, od stajanja su mu se odlepili tapaciri na vratima i nebo, tako da i to trebam da sredim.\nStavio sam sekvent plinski uredjaj, sa sto boljim komponentama, kapalicom za ventile itd..\nZa sad je to to, imam neke 15ice felne u bbs fazonu koje sam uzeo u kompenzaciji za telefon, treba da padne poliranje falca pa cu ih montirati do trenutka kad se ne skupe pare za 17ice neke lepe, a one ce mi ostati za zimski set, trenutno su na njemu celicne fabricke sa ratkapnama.\nEvo i par nekih slika sa puskiranja, bice lepsih i boljih neki drugi dan.


FIPA: Izbor najznačajnijeg investitora u BiH, najviše novca stiglo iz Austrije – BHDINFODESK\nby BHD Info Desk Administrator 13/12/2017 0406\nAgencija za unapređenje stranih investicija u BiH (FIPA) organizirala je manifestaciju pod nazivom “Izbor najznačajnijeg investitora u BiH” koju tradicionalno organizira već dugi niz godina. Ove godine je koncept djelimično izmijenjen tako da je lista nagrađenih kompanija obuhvatila 13 privrednih društava.\n“Kada je riječ o BiH, za investitore je najinteresantnije investirati u energetiku. Za to su posebno zainteresovani Nijemci i Kinezi za koje se nadamo da će od sljedeće godine početi ulagati u našu državu. Zatim je tu metalna i drvna industrija, poljoprivreda. Nastojimo u poljoprivredu uključiti i Italijane i nadamo se da ćemo uskoro vidjeti i neku od uspješnijih italijanskih investicija u našoj privredi”, rekao je direktor Agencije za unapređenje stranih investicija u BiH (FIPA) Gordan Milinić.\n“Ovo je tek prva faza od predviđene tri i podrazumijeva se proširenje ugostiteljskih sadržaja, također i hotelskih sadržaja s rekreacionim karakterima. Niko ne očekuje da se projekti odmah isplate, ovo je jedna dugoročna investicija s dugoročnim povratom, tako da smo do sada veoma zadovoljni radom i odzivom građana”, rekao je jedan od investitora Emir Granov.\n“Samo ove godine uloženo je 348 hiljada maraka u opremu, a iduće godine nam je u planu zaposliti još deset novih radnika i izgradnja četvrte proizvodne hale. Velikom potražnjom na evropskom tržištu naših proizvoda moramo proširiti kapacitete. Smatram da se zaista isplati ulagati u BiH i ova nagrada je jedna od tih potvrda”, naveo je Omer Žerić, predstavnik kompanije Austronet.\n“Imamo posebno značajan događaj koji znatno utječe na povećanje investicija, a to je nedavno potpisivanje ugovora o investiranju u termoelektranu Kamengrad. To je velika investicija i vrijedi nešto više od milijardu maraka i obećava da ćemo u narednim godinama imati stalni porast investicija. Već imamo više od 50 posto investitora koji izražavaju želju da reinvestiraju i da se i dalje razvijaju u našoj zemlji”, rekao je Milinić.


Karleuša: Prijava zbog suprotstavljanja vakcinaciji hajka na slobodu govora\nBeta 5. februara 2018. 19:05\nPevačica Jelena Karleuša izjavila je večeras da je krivična prijava koju je protiv nje i još 42 osobe podnela grupa roditelja zbog suprotstavljanja obaveznoj vakcinaciji dece, „hajka na slobodu govora“.\nKarleuša je za Prvu televiziju ocenila da se Srbija „približava Severnoj Koreji koliko se sankcioniše sloboda govora“ i dodala da sloboda govora i pravo na izbor „nikada neće biti krivično delo“ u demokratskoj zemlji.\n„Kao majka i laik pitam se ko su ljudi koji imaju pravo mene da tuže, da li su oni laici ili doktori. Pozvaću ministra zdravlja da iznese dokaze da vakcinacija nije škodljiva. Ako to uradi, ja ću se povući i reći da je vakcinacija ‘OK’. Ali zašto ljudi veruju meni, a ne državi i doktorima?“, pitala je Karleuša.\n„Kao neko ko je vakcinisao obe ćerke, mogu da kažem da je jedna od njih imala strašne probleme posle vakcinacije. Niko vam ne može oduzeti pravo na izbor. U ime svoje dece imate pravo da tražite dokaz da vakcina nije štetna“, rekla je pevačica.\nPrijavom je obuhvaćena Sladjana Velkov iz Vladičinog Hana s prebivalištem na nepoznatoj adresi u Skoplju, i javne ličnosti koje su se protivile vakcinaciji – Jelena Karleuae, Mirjana Bobić Mojsilović, Miroljub Petrovića, Maja Volk.\nPo rečima doktora Tomislava Stevanovića iz Zrenjanina, roditelji su bili prinudjeni da podnesu krivičnu prijavu da bi „stali na put onima koji šire strah i paniku i tako ugrožavaju zdravlje čitave nacije“.\nPo saopštenju Instituta za javno zdravlje Srbije „Dr Milan Jovanović Batut“ od početka oktobra 2017. godine, zaključno sa današnjim danom na teritoriji Srbije, uključujući i teritoriju nadležnosti Zavoda za javno zdravlje kosovska Mitrovica, broj registrovanih slučajeva malih boginja nastavlja da raste i dostigao je ukupno 1.811, od kojih je 895 laboratorijski potvrđeno u Institutu Torlak.


Reč naučnika: Univerzumu se crno piše : Nadlanu.com\nReč naučnika: Univerzumu se crno piše\nObjavljeno 19. feb 2013. / 19:02:21\n- Ukoliko iskoristite svo naše znanje iz fizike, i na osnovu toga napravite kalkulaciju, u pitanju su loše vesti - izjavio je Džozef Liken, teoretski fizičar iz Fermi nacionalne laboratorije za akceleraciju u Ilinoisu.\n- Moguće je da je univerzum u kom živimo nestabilan i može se desiti da za nekoliko milijardi godine on bude zbrisan - izjavio je tom prilikom Liken, koji je takođe jedan od naučnika koji su radili na projektu velikog hadronskog sudarača u Cernu.\nFizičari su prošle godine izjavili da su otkrili misterioznu i neuhvatljivu subatomsku česticu nazvanu Higsov bozon, za koju se veruje da svoj materiji daje masu. Veruje se da ovo otkriće može dovesti do razrešenja misterije o tome kako je univerzum nastao – a možda i kako će nestati.\n- Dosadašnji podaci pokazuju da će za nekoliko milijardi godina biti katastrofa. Mali mehur nečega, što se može objasniti kao paralelni univerzum, pojaviće se u nekom delu kosmosa nakon čega će se proširiti i uništiti sve - izjavio je Liken dodajući da će se ceo događaj desiti brzinom svetlosti.\nPogledajte kako bi Zemlja izgledala da je zadesi…\n- Ukoliko promenite bilo koji parametar prilikom računanja, dobićete drugačiji kraj univerzuma - dodao je Liken.


Još jedna transfer bomba na Marakani - Moja Crvena Zvezda\nод Vladimir дец 28, 2010 окт 12, 2012 6 252\nMarko Mirić u Sofiji protiv Bugarske debitovao i za reprezentaciju Srbije\nPored Maria Božića, Kornela Salate i Vladimira Volkova koji su na pragu Marakane, uz već pristigle Evandra Goebela i Kristijana Borhe, rukovodstvo FK Crvena zvezda priprema još jedno pojačanje sa kojim bi zimski prelazni rok za naš klub bio završen.\nIz dobro obaveštenih izvora bliskih subotičkom Spartaku stižu informacije da je prelazak novopečenog reprezentativca Srbije Marka Mirića na Marakanu već gotova stvar.\nMirić je nedavno zabeležio prvi nastup u reprezentaciji Srbije na gostovanju u Sofiji i kao debitant skrenuo pažnju na sebe ne samo vodećih srpskih klubova. Iako su pojedini strani klubovi bili zainteresovani za Mirićeve usluge, rukovodstvo našeg kluba je u tišini pripremalo njegov prelazak u Beograd.\nNajbolji subotički fudbaler bi trebao prvih dana prelaznog roka da plavi dres „golubova“, zameni crveno-belim.\nFK Crvena zvezda uručila prigodne nagrade\nУз бодове црвено-бели остварују и значајан финансијски добитак\nVladimir нов 27, 2020\nMoja Crvena zvezda нов 27, 2020\nЦрвено-бели у Футсал Лиги шампиона – фото извештај\nVladimir нов 27, 2020 нов 27, 2020


Verifikacija Zapisnika 13. sjednice Vlade Federacije BiH;\nPrijedlog uredbe o dopuni Uredbe o vršenju ovlaštenja organa Federacije Bosne i Hercegovine u privrednim društvima sa učešćem državnog kapitala;\nPrijedlog odluke o usvajanju kriterija raspodjele sredstava sa pozicije „Transferi udruženjima građana i drugim organizacijama“ utvrđenih Budžetom Federacije Bosne i Hercegovine za 2007. godinu;\nPrijedlog odluke o usvajanju utroška sredstava sa kriterijama raspodjele sredstava „Transfer za zdravstvene ustanove“ utvrđenih Budžetom Federacije Bosne i Hercegovine za 2007. godinu Federalnom ministarstvu zdravstva;\nPrijedlog odluke o odobravanju izdvajanja sredstava iz Budžeta Federacije Bosne i Hercegovine za 2007. godinu Federalnom ministarstvu za pitanja boraca i invalida odbrambeno-oslobodilačkog rata – Federalnom ministarstvu za pitanja branitelja i invalida domovinskog rata;\nPrijedlog Plana poslova premjera i uspostave katastra nekretnina za 2007. godinu;\nPrijedlog odluke o davanju saglasnosti za potpisivanje Aneksa partnerskog ugovora između Federalnog agromediteranskog zavoda Mostar i Agronomskog fakulteta Sveučilišta u Mostaru;\nPrijedlog odluke o davanju saglasnosti stranoj nevladinoj organizaciji „COMUNIDAD MAGNIFICAT“, Panama, za osnivanje predstavništva u Federaciji Bosne i Hercegovine;\nPrijedlog odluke o davanju saglasnosti stranoj nevladinoj organizaciji „MARIA PORTA DEL CIELO“, VIA CLIVO RUTARIO br. 47 T.5896780 Rim, Italija, za osnivanje predstavništva u Federaciji Bosne i Hercegovine;\nPrijedlog odluke o davanju saglasnosti stranoj nevladinoj organizaciji „OPUS MARIE“, Italija, Torino, Via Giachino br. 62., za osnivanje predstavništva u Federaciji Bosne i Hercegovine;\nInformacija o ukupnom javnom dugu Federacije BiH;\nInformacija o stanju energetskog sektora Federacije Bosne i Hercegovine;\nInformacija o realizaciji Odluke Vlade Federacije BiH za iznalaženje strateškog partnera u JP „B&H Airlines“ d.o.o. Sarajevo, sa Prijedlogom zaključka i Prijedlog rješenja o imenovanju članova Komisije za realizaciju aktivnosti u iznalaženju strateškog partnera za dokapitalizaciju JP „B&H Airlines“ d.o.o. Sarajevo;\nPrijedlog rješenja o formiranju projektnog tima „Jedan zakon – jedan fond“;\nRazrješenje i imenovanje novog člana Odbora državne službe za žalbe.


Ostale vesti, 05.07.2019, 00:30 AM\nHuawei je trenutno u nezgodnoj poziciji, jer kompanija ne može sa sigurnošću da kaže da li joj je dozvoljeno da koristi Googleov Android za svoje nove modele pametnih telefona ili ne.\nKineski tehnološki gigant je sredinom maja dodat na crnu listu koja sprečava niz kompanija da posluju sa američkim kompanijama. Izvršna naredba koju je potpisao američki predsednik Donald Tramp blokirala je Huawei da koristi softver i hardver koji proizvode američke kompanije, uključujući i Googleov Android.\nUbrzo nakon toga, Huawei je ubrzao rad na već započetom projektu koji je trebalo da pomogne kompaniji da preživi bez američkih kompanija. To uključuje i razvoj operativnog sistema čiji je interni naziv "HongMeng".\nMeđutim, prošle nedelje, američki predsednik je rekao učesnicima samita G20 da će Huaweiju biti dozvoljeno da koristi softver i hardver razvijen u Sjedinjenim Državama, čime je najavio da će zabrana biti ukinuta i da će kineska kompanija imati pristup istim tehnološkim rešenjima kao i pre sankcija.\nAli Huawei tek treba da dobije potvrdu od američke vlade da se zabrana ukida, tako da kompanija ne može sa sigurnošću reći da li je ono što je predsednik Tramp izjavio tokom vikenda zaista zvaničan stav zemlje ili ne.\n“Potvrđujemo komentare predsednika Trampa koji se odnose na Huawei koje je dao tokom vikenda i čekaćemo uputstva Ministarstva trgovine, ali u ovom trenutku nemamo šta da dodamo”, izjavio je Tim Danks, potpredsednik Huaweija za upravljanje rizicima i partnerskim odnosima.\nKako je preneo Rojters, Džon Sondermen, zamenik direktora Kancelarije za izvoz, u Birou za industriju i bezbednost Ministarstva ekonomije, poslao je dopis osoblju u kome se kaže da je Huawei još uvek na crnoj listi i da treba postupati u skladu sa tim.


U toku je druga faza stezanja obruča oko Mila Đukanovića, koju on politički teško može da preživi. Više obavještajnih službi je na tragu njegovim računima u inostranstvu, a otkrivena su i imena lica na koja se oni vode.\nTo je nova tvrdnja predsjednika Atlas grupe Duška Kneževića koju prenosi crnogorski portal “Borba”:\n„Čeka se politički momenat za objavljivanje, mnogi računi su mu locirani u inostranstvu. Objaviću na čijim računima Milo Đukanović drži pare, jer imam te podatke. Moramo biti racionalni i učinkoviti, da demontiramo njegov režim“, kazao je Knežević.\nU Evinom kostimu – holivudske zvezde gole\n„Milo neće ići dalje u napadima na Crkvu, čekaće da se strasti smire. Neće više zaoštravati stvari sa Crkvom, ali Crkva treba da zaoštri s Milom, jer idu izbori. Ne smiju da se pasiviziraju, jer Milu je bitno da je Zakon usvojen i zato mu se ne žuri. Ako Crkva utihne, znaće se da postoji nešto iza kulisa“, smatra on.\nSpecijalno državno tužilaštvo je ranije protiv Kneževića podiglo optužnicu kojom ga tereti za organizovanje kriminalne grupe i pranje novca.


Pjetro Spera imenovan za ombudsmana za ljudska prava u sudu za zločine OVK\n► Pjetro Spera imenovan za ombudsmana za ljudska prava u sudu za zločine OVK\nItalijanski pravnik Pjetro Spera (Pietro) imenovan je za ombudsmana suda za ratne zločine OVK u Hagu, saopštio je danas taj sud, čiji je zvanični naziv Specijalizovana veća Kosova.\nU saopštenju piše da je "ombudsmanova ključna uloga da nadzire, brani i štiti osnovna prava i slobode, sadržane u Ustavu Kosova, onih lica koja dolaze u kontakt" sa sudom i tužilaštvom.\n"Ombudsman nema pravo da se meša u pravne postupke" pred sudom "osim u slučaju neopravdanog odugovlačenja", precizira se u saopštenju.\nSpera će, kao ombudsman, moći da "daje preporuke i predloge" predsedniku suda i tužiocu "u vezi s pitanjima koja spadaju u njihov delokrug rada".\nOn, prema saopštenju, ima 30 godina iskustva posebno u zaštiti prava u sudskim postupcima.\nBio je, između ostalog, sudija za organizovani kriminal i ratne zločine u Bosni i Hercegovini, a u Avganistanu je predvodio nekoliko projekata za unapređenje vladavine prava.\n"Čast mi je i privilegija da budem imenovan na funkciju ombudsmana Specijalizovanih veća Kosova i radujem se izazovima koje sa sobom nosi mandat zaštite ljudskih prava koji mi je poveren", izjavio je Spera posle imenovanja.\nPredsednica suda za zločine OVK Ekaterina Trendafilova izjavila je, povodom imenovanje Spere, da su "jedinstvenim mandatom i ulogom ombudsmana zajamčena osnovna prava svih lica koja dolaze u kontakt" sa tim sudom i tužilaštvom, čime je "osigurano poštovanje najviših standarda ljudskih prava".\nPredsednik Demokratske partije Kosova (DPK) Kadri Veselji izjavio je danas u Hagu, posle saslušanja pred tužiocima Specijalnog suda za zločine Oslobodilačke vojske Kosova (OVK), da je borba OVK...


Gejts predstavio šest inovacija koje bi mogle da promene svet\nGejts predstavio šest inovacija koje bi mogle da promene svetBolja skladišta za vakcine, izmene gena, solarno gorivo, vakcine "mRNA", poboljšani unos lekova i veštačka inteligencija su inovacije koje bi mogle da promene čovečanstvo i nova su oblast interesovanja osnivača kompanije „Majkrosoft“ Bila Gejtsa, iako nemaju veze sa računarima.\nJedan od najbogatijih ljudi na svetu predstavio je šest izuma, koji imaju veze sa zdravljem i boljim uslovima života. Reč je o boljim skladištima za vakcine, izmeni gena, solarnom gorivu, vakcinama "mRNA" , poboljšanom unosu lekova i veštačkoj inteligenciji.\nMeđu inovacijama koje bi mogle da promene svet, Gejts navodi i solarno gorivo, navodi se na portalu Zimo.dnevnik.hr.\n„Ako želimo da se rešimo naše zavisnosti od fosilnih goriva i klimatskih problema koje izazivaju, treba nam više različitih pristupa. Nedavno sam posetio laboratoriju u Institutu 'Kaltek', gde naučnici pokušavaju da pronađu način da sunčevu energiju pretvore u gorivo“, navodi Gejts.\nGovoreći o "mRNA" vakcinama, Gejts je podsetio da većina današnjih vakcina koristi oslabljene ili neaktivne forme virusa kako bi podstakle imunitet na proizvodnju antitiela i sprečile pojavu bolesti, te je rekao da naučnici sada pokušavaju da iskoriste genetski materijal koji bi mogao da ubrza i pojeftini razvijanje novih vakcina.\n„Ako na taj način uspemo da naučimo naše telo da kreira sopstveni obrambeni mehanizam, to će nam pomoći da na potpuno nove načine sprečimo pojavljivanje bolesti“, smatra Gejts.Unos lekova\nCelo selo postaje hotel: Trg je predsoblje, ulice hodnici...


Direktorat za vanredne situacije: Nema veće štete uprkos nevremenu – ProSrpski Portal\nDirektorat za vanredne situacije: Nema veće štete uprkos nevremenu\n“Problema je bilo u opštinama Kotor i Tivat, gdje je jedan broj ulica bio poplavljen i neprohodan za saobraćaj, ali zahvaljujući brzoj reakciji i angažovanju lokalnih subjekata sistema zaštite i spašavanja, situacije se normalizuje. Takođe, problema je bilo i sa rijekom Rujelom u opštini Tuzi, a zbog izlivanja rijeke Cijevne u mjestu Milješ saobraćaj je u prekidu”\n“Problema je bilo u opštinama Kotor i Tivat, gdje je jedan broj ulica bio poplavljen i neprohodan za saobraćaj, ali zahvaljujući brzoj reakciji i angažovanju lokalnih subjekata sistema zaštite i spašavanja, situacije se normalizuje.\nU jednom dijelu opština u sjevernom i centralnom dijelu Crne Gore bilo je problema sa snadbijevanjem električnom energijom. Ekipe CEDIS-a su na terenu i još uvijek otklanjaju jedan broj aktivnih kvarova”, saopšteno je iz Direktorata za vanredne situacije.\nSvi subjekti sistema zaštite i spašavanja i dalje aktivno prate stanje na terenu i spremni su da, u slučaju potrebe, reaguju svim raspoloživim sredstvima, poručuju.\nDirektorat nema nevremenu situacije štete Uprkos vanredne veće za\nUbijena mečka, policija privela više osoba\nKovinić 77. na WTA listi


Paunović pobedom počeo Čempionšip, slavio i Ivić - SPORTSKI ŽURNAL\n12 septembar, 2020 5\nFudbaleri Redinga pobedom su počeli novu sezonu u Čempionšipu, pošto su u gostima slavili protiv Derbija sa 2:0\nFOTO: FK Reding\nPrvu pobedu srpskom treneru Veljku Paunoviću golovima su doneli Žoao Lukas u 40. minutu i Ovi Ežarija šest minuta kasnije.\nFudbaleri Redinga u narednom kolu dočekuju Barnsli, dok će Derbi gostovati Lutonu. Novu sezonu u Čempionšipu juče je počeo i drugi srpski trener Vladimir Ivić čiji je Votford slavio protiv Midlsboroa sa 1:0.\nNovi rekord Paunovićevog Redinga\nPaunoviću nagrada menadžer meseca u Čempionšipu\nVeljko Paunović maksimalan u Čempionšipu: Još ne gledam tabelu\nPaunoviću srpski derbi, Ivić tugovao (VIDEO)\nMosquito · 12 septembar, 2020 19:29\nOvi cigani bas opasni.\nBaš opasni · 12 septembar, 2020 20:58\nSve Zvezdina škola\na tek su uspesno partizan vodili · 12 septembar, 2020 21:44\nDobro je pa su i Ivic i Paunovic uspesno vodili Partizan pre ovoga.\nMa da · 13 septembar, 2020 07:07\nA najbolje je to što su u Zvezdi igrali.\n@mosquito · 13 septembar, 2020 12:40\nEeee, nisu oni bunker efendije (originalni proizvod zvezdine trenerske skole) pa da posle LS zavrse u nekoj drugoj ligi Tanzanije npr. Sta ces ovi morali u Englesku da idu.


Čuveni australijski naučnik-nomad prof. dr Stujarta Kohlhagena, gostuje u Prirodnjačkom centru Srbije u Svilajncu 25. maja kada će održati specijalnu radionicu i predavanje iz oblasti prirodnih nauka, a koja će biti namenjena kako nastavnicima i roditeljima, tako i deci svih uzrasta.\nProfesor Kohlhagen doktorirao je prirodne nauke na Nacionalnom australijskom univerzitetu, član je Fonda “Questacon”, dobitnik medalje za doprinos neformalnom obrazovanju i član je Komiteta za edukaciju Akademije nauka Australije. Fokus njegovih performansa, koje održava širom sveta sarađujući sa brojnim državnim institucijama, univerzitetima, nevladinim organizacijama, je razvoj veština 21. veka, kao što su kritičko razmišljanje, rešavanje problema, postavljanje pitanja, razumevanje, otpornost i timski rad, kroz “zabavljanje sa naukom”.\nPrirodnjački centar Srbije jedinstvena je naučno-edukativna i turistička institucija naše zemlje, kojoj je jedan od primarnih ciljeva postojanja i delovanja neformalno obrazovanje u oblasti prirodnih nauka. Godišnje Centar poseti 100.000 ljudi iz cele Srbije, regiona, ali je sve više posetilaca i iz celog sveta, a 70 odsto poseta čine đačke ekskurzije.


Vi ste ovdje:Home»Story»Evropa počela da troši gas uskladišten za zimu, Austrija veruje Rusiji\nBy Redakcija on\t 18. Juna 2022 Story\nSmanjenje isporuka prirodnog gasa iz Rusije primoralo je Evropu da koristi zalihe pripremljene za predstojeću zimsku sezonu, piše Bloomberg.\nKako se navodi, pad isporuke pogodio je Francusku, Italiju, Austriju i Njemačku zbog odluke Gazproma da obustavi rad Simens gasnih turbina zbog problema sa njihovom popravkom.\nPrema posljednjim podacima, dodaje se u tekstu, rezerve su smanjene za jedan procentni poen, iako se gas obično ubrizgava samo tokom ljetnjeg perioda, a primljene količine se čuvaju do vrhunca zimske sezone.\nDirektor energetskog regulatornog tijela Austrije „E-control” Alfons Haber smatra da je objašnjenje Rusije za trenutne probleme isporuke gasa shvatljivo dok ministar privrede Njemačke Robert Habeck smatra da iza smanjenja isporuka stoji politički motiv, pošto se tokom ljetnjih mjeseci pune rezerve gasa za zimu, Haber to vidi drugačije.\n„Ruska argumentacija za smanjenje isporučenih količina nije samo shvatljiva, već i transparentna”, kazao je šef „E-control-a” za austrijski radio „Oe1”.\nHaber je objasnio da je problem u jednom dijelu koji je ključan za transport gasa, dodajući da su to „visokokompleksni tehnički instrumenti”.\nDa tu nastanu problemi, prema njegovim riječima, je razumljivo. Haber smatra da trenutno manje isporuke ne znače velike probleme, jer Austrija ima velike rezerve gasa.\n„Imamo trenutno oko 38,4 teravat sati gasa u skladištima, što je oko 40 odsto godišnje potrošnje Austrije”, objasnio je on.\nIstiče da je, kod aktuelne situacije i dalje moguće, i pored stalne potrošnje, dalje puniti skladišta.\nPrema pesimističkoj prognozi Wood Mackenzie Ltd, u slučaju potpunog gašenja Sjevernog toka, Evropa neće moći da akumulira rezerve gasa do nivoa koji je odredila EU do početka grejne sezone, a u tom slučaju goriva će nestati do januara.\nGazprom je početkom nedjelje saopštio da će zbog ograničenja na kompresorskoj stanici Portovaja moći da isporučuje gas preko Sjevernog toka u količini do 100 miliona kubnih metara dnevno, u odnosu na planiranih 167 miliona.\nZbog kašnjenja u remontu agregata njemačke kompanije Simens, na stanici mogu da se koriste samo tri gasne kompresorske jedinice, a kako navodi Bloomberg, ključna oprema za rad gasovoda ne može da se vrati nakon održavanja iz Kanade zbog antiruskih sankcija.


Omladinski rad – nekad i sad! – OEK Sinergija\nHome » Aktivnosti » Omladinski rad – nekad i sad!\nIako vlada uverenje da je omladinski rad novina na našim područjima, istorijski gledano, on je postojao još u 19. veku, samo u nešto drugačijem obliku. Organizacije koje su tada postojale na ovim prostorima bavile su se, pre svega, humanitarnim aktivnostima. Taj obrazac postojao je sve do Drugog svetskog rata kada su počeli da se razvijaju novi oblici omladinskog rada koji se smatraju pretečom svih onih tipova koji danas postoje i koje organizacije sprovode.\nNakon Drugog svetskog rata, tokom razvoja kulta predsednika Josipa Broza Tita, velika pažnja bila je usmerena ka mladima. Primer koji to najbolje ilustruje jeste obeležavanje Titovog rođendana, 25. maja, kao Dana mladih. Promovisane su vrednosti koje se i danas koriste u omladinskom radu, poput bratstva, jednakosti, solidarnosti, prijateljstva i zajedništva. Postojale su sistemske mere za zapošljavanje i stipendiranje mladih, a omladinske organizacije koje su tada formirane učestvovale su u procesu odlučivanja. Rušenjem socijalizma krajem 80-ih i početkom 90-ih godina prošlog veka nestaje ovaj oblik omladinskog rada. Kao društvo u tranziciji, područje bivše Jugoslavije zatečeno je potpuno nespremno u odnosu na obrazovanje mladih i ne postoji nikakaiv institucionalni i strategijski okvir za mlade na nacionalnom nivou. Tu ulogu preuzimaju organizacije civilnog sektora.\nU novembru 2001. u okviru Ministarstva obrazovanja i sporta Republike Srbije ustanovljen je Sektor za mlade koji je u tom trenutku jedino državno telo koje se bavilo pitanjem mladih. Nakon izbora 2004. taj sektor je ugašen. Kao reakcija na to, organizacije civilnog društva oformile su Koaliciju mladih Srbije koja je zahtevala uspostavljanje državnog tela za mlade. Mladi širom Srbije podržali su ovu inicijativu što je rezultiralo blokadom rada Vlade. Nakon vanrednih parlamentarnih izbora u maju 2007. formirano je Ministarstvo omladine i sporta (MOS). Formiranje ove ustanove u direktnoj je vezi sa aktivizmom mladih i pokazuje na koji način mladi mogu da utiču na institucionalni okvir. Odmah po formiranju MOS 2008. izrađena je prva Strategija za mlade u Srbiji (za period od 2009. do 2014).\nU tom periodu formirani su pojedini savezi udruženja koji su brinuli o kvalitetu rada sa mladima. Nacionalna asocijacija praktičara/ki omladinskog rada je nacionalni strukovni savez koji od svog osnivanja (2009) pa do danas radi na osiguranju kvaliteta i prepoznavanju omladinskog rada. Kao rezultat zajedničkog rada organizacija civilnog sektora i MOS 2011. usvojen je i prvi Zakon o mladima u Srbiji. Nakon toga, izrađena je druga Strategija za mlade za period od 2015. do 2025, a u vezi sa tim i Akcioni planovi za njeno unapređenje na dvogodišnjem nivou. Poslednji akcioni plan za period od 2018. do 2020. je trenutno u izradi.\n(Izvor: The history of youth work in Europe / The history of youth work and its relevance for youth policy in Serbia today, Zora Krnjaić)\n#OmladinskiRadZaBoljiGrad #MOS #NAPOR #Sinergija\n← Šesta edukacija o ljudskim pravima\nKo su omladinski/e radnici/e? →


DOSIJE – Evo ko je Ana Brnabić! | Paradox\nParadoxJune 17, 2017 4:24 pm 0\nAna Brnabić, koju je Aleksandar Vučić predložio za predsednika Vlade Srbije, postala je prva žena kandidat za premijera. U prvi plan izbila je njena seksualna orijentacija, pa su čak i svetski mediji javili da je to „apsolutna novina u konzervativnoj balkanskoj zemlji”. Njen izbor naišao je na odobravanje stručne javnosti i istovremeno, prema ocenama brojnih svetskih medija, pokazao privrženost Srbije evropskim vrednostima kada je reč o položaju LGBT zajednice.\nU javnosti, međutim, Ana Brnabić postala je poznata još ranije – kao akter afere „prisluškivanje”. Prvo je premijer Aleksandar Vučić optužio kompaniju „Kontinental vind”, u kojoj je Brnabićeva direktor, da reketira Vladu Srbije i da je prilikom njegove posete Vašingtonu, kompanija organizovala proteste. Sve zbog toga što ne može da realizuje investiciju izgradnje vetroparkova u Srbiji.\nSaznali smo tada i da u ovoj firmi radi i zet ministarke Kori Udovički. Ubrzo zatim, u jeku afere našla se njena mlađa sestra Lidija Udovički. Prema transkriptu koji je objavio „Teleprompter”, Udovički se u razgovoru sa predsednikom DS-a Bojanom Pajtićem požalila da im je reket tražio Nikola Petrović, direktor EMS-a i kum premijera Vučića. Nikola Petrović je kasnije išao na poligrafsko ispitivanje, ali je i tužio Bojana Pajtića, kako smo u jednom reagovanju na tekst u „Politici” saznali. Lidija Udovički saslušana je u Španiji gde je izjavila da Petrovića nikada nije videla, niti imala bilo kakav kontakt s njim.\nAna Brnabić je u jeku te afere bila direktor „Kontinental vinda”. Na zajedničkoj konferenciji sa Nikolom Petrovićem, direktorom EMS-a, Brnabićeva je podnela ostavku na tu poziciju. Kako je tada objasnila, to je učinila jer se većina u rukovodstvu firme nije složila s njenom namerom da izađe u javnost. Dodala je i da ničeg nezakonitog nije bilo u vezi s projektom gradnje vetroparkova. Kasnije smo saznali da ta ostavka i nije bila neopoziva, jer je Brnabićeva ostala u kompaniji. Kako može da se čuje, vlasnik kompanije njenu ostavku nije prihvatio.\nPri tom, u to vreme Brnabićeva je bila viđena za šefa „deliveri junitita”, specijalne jedinice formirane za brzo isporučivanje rezultata premijeru. Bilo je predviđeno da se formira pet takvih jedinica, koje bi bile šef nad šefom ministrima, odnosno neke vrste krovnog tela u vladi. Javnost nikada nije obaveštena o učinku „deliveri junita”, za koji je recept ovoj vlasti „prodao” stručnjak za odnose sa javnošću Alister Kembel, inače spin-doktor bivšeg britanskog premijera Tonija Blera.\nAna Brnabić na kraju nije imenovana na tu funkciju, ali je, kao predsednik Upravnog odbora Nacionalne alijanse za lokalni ekonomski razvoj (NALED), ipak imala prilike da utiče na kreiranje državne ekonomske politike. Činjenica je da je NALED bio deo Radne grupe, koja je pomogla da Srbija poboljša svoju poziciju na listi o lakoći poslovanja Svetske banke. Međutim, NALED je zajedno sa Republičkim sekretarijatom za javne politike bio i autor Nacionalne strategije za smanjenje sive ekonomije. Taj dokument Fiskalni savet je negativno ocenio ističući kako favorizuje efekte uvođenja onlajn fiskalnih kasa, da to predstavlja milionski trošak za poreske obveznike, a da su efekti neizvesni.\nZa Fiskalni savet upravo je bila sporna činjenica da privatna asocijacija, u kojoj sede privrednici, donosi nacionalnu strategiju. U njihovom izveštaju eksplicitno piše i da je aktivno učešće NALED-a sporno i sa stanovišta javnog interesa, jer je reč o organizaciji privatnih kompanija čiji se interesi ne poklapaju nužno sa javnim. U odgovoru Fiskalnom savetu, Brnabićeva je navela da je od svega možda najbolnije nerazumevanje civilnog sektora.\n„Ko će da se pobuni protiv sive ekonomije ako ne privatne kompanije koje ta pojava jednu po jednu gasi? Je li javni interes da privreda ćuti?”, pitala je Brnabićeva. Međutim, Fiskalni savet dao je dodatni „začin” za tu priču iznoseći činjenicu da onlajn fiskalizacija ide u prilog IT sektoru, a firme koje posluju u ovoj oblasti su članice NALED-a. Zbog toga je Fiskalni savet naglašavao da interes krupnog kapitala ne mora nužno da se poklapa sa javnim interesom.\nTakođe, biće zanimljivo kakav će stav na jednoj od prvih sednica vlade Ana Brnabić izneti o Zakonu o finansiranju lokalnih samouprava. Jer, uslov da Bord direktora MMF-a krajem avgusta odobri četvrtu i petu reviziju aranžmana iz predostrožnosti jeste da vlada usvoji ovaj propis. NALED je, inače, jedan od najoštrijih kritičara ovog zakona, jer smatra da značajno smanjuje prihode lokalnim samoupravama. Njihova istraživanja pokazuju da će ovim propisom najviše biti kažnjene male i siromašne opštine. Da li će Brnabićeva u vladi lobirati za interese članova NALED-a nismo uspeli da je pitamo. U ovoj organizaciji nam je rečeno da izjave neće davati do petka.\nTakođe, Ana Brnabić nekada je radila u američkom USAID-u, a član je beogradske tink-tenk organizacije „Ist vest bridž”, čija je članica bila i ministarka Zorana Mihajlović. Rukovodstvo ove organizacije je u srpskoj grupi Trilateralne komisije. Oni koji je poznaju kažu da je u poslu profesionalac, kao i da je tome predana. Njeni najbliži poslovni saradnici do pre tri dana nisu znali da je prihvatila ponudu mandatara Vučića, gde je, po svemu sudeći, čeka možda i najteži deo posla nove vlade – reforma državne uprave.\nCATEGORIES SrbijaTeorije ZavereVesti\nTAGS amerikaana brnabicciaduboka drzavaeulgbtmmfnalednova premijerkapolitikasrbijavučić\nOD OVOGA AMERI NAJVIŠE STREPE – Nova ruska hiperzvučna raketa dostiže brzinu od 8 mahova!\nParadox- April 17, 2017\nFoto: Youtube printscreen Nova ruska hiperzvučna protivbrodska raketa „Cirkon“ dostigla je na testiranju osam mahova (brzina zvuka), saopštio je ruskim medijima izvor iz vojnoindustrijskog kompleksa.. ...\nAMERIČKI “RAT” PROTIV DROGE – Proizvodnja koke na rekordno visokom nivou!\nParadox- July 15, 2017\nBogota -- Ujedinjene nacije saopštile su da je proizvodnja koke u Kolumbiji tokom dve decenije borbe SAD protiv narkomanije porasla do nivoa koji ranije nije ...\nSVET GLEDA KA SIRIJI I KOREJI A BALKANSKO BURE BARUTA SAMO ŠTO NIJE EKSPLODIRALO!\nParadox- June 21, 2017\nDok su američki političari opsednuti Bliskim istokom, Severnom Korejom i baš svakim detaljem veze američkog predsednika Donalda Trampa i Rusije, napetosti na Balkanu sve su ...\nNOVIJE VESTIEVROPA I NATO U NEVIĐENOJ PANICI – Putin digao 100.000 vojnika, NATO hitno raspoređuje trupe na Baltiku!\nSTARIJE VESTISTEFANOVIĆ PRIZNAO: Postoji raskol u SNS-u!


Do kraja godine oko 30000 migranata u Srbiji. Kritično u Kanjiži gde se građani već samoorganizuju\nIako vlast u Srbiji uverava da je situacija pod kontrolom, na terenu je sve drugačije. Sve veći broj migranata ulazi u Srbiju i do Nove godine se očekuje da njihov broj bude oko 30000 što u prihvatnim centrima što onih koji slobodno šetaju.\nU poslednje vreme smo pisali o tome kako su pogranične opštine prema Hrvatskoj i Mađarskoj u velikim problemima jer se migranti useljavaju u napuštene kuće, kradu i utiču na nivo bezbednosti.\nGrađani se u Kanjiži već samoorganizuju jer kažu da su veoma zabrinuti. Migranti se kreću u grupama u mestima oko mađarske granice pokušavajući da se domognu Evropske unije.\nKoordinator za migrante opštine Kanjiža Robert Lacko kaže da roditelji vode svoju decu u škole jer ne smeju same da ih puste. On smatra da jedino rešenje može biti da država pošalje više policajaca koji bi zaptitili lokalno stanovništvo.\nMađarska policija je privela šezdesetak migrenata koji su ilegalno ušli u Mađarsku i sve ih vratila nazad.\nTagovi: Kanjiža - migranti - Srbija